Mančester Siti - Lester Siti, Fudbal - Predlog tip - 27/09 2020\nNedelja, 27/09 - Fudbal, Engleska, Premijer liga\n27/09Mančester Siti vs Lester SitiDa postigne pogodak - obe ekipetip: Da\nNajzanimljiviji duel ovog vikenda u Premijer ligi se igra u Mančesteru gde će \_"građani\_" dočekati ekipu Lestera. Duel između ove dve ekipe je zakazan za 17 časova i 30 minuta.\nFudbaleri Mančester Sitija su prošle sezone ostali bez titule šampiona, pošto je Liverpul došao do iste i to posle predugih trideset godina. Svakako, prioritet izabranika Pepa Gvardiole je bila Liga šampiona, ali ni tu se nažalost nisu proslavili pošto su mimo svih očekivanja eliminisani od Liona u četvrtfinalu, iako su pre toga u dvomeču uspeli da izbace Real Madrid, koji je smatran za jednog od najvećih favorita za osvajanje Lige šampiona. U prvom kolu je Siti odigrao jedan sjajan meč i slavio na gostovanju kod Vulverhemptona, pa je sigurno da zbog toga u lepom raspoloženju dočekuju Lester.\nŠto se tiče Lestera, ova ekipa je igrala sjajno prošle sezone, ali sve do pauze zbog koronavirusa. Naime, u tom trenutku su popularne "lisice" bile na trećem mestu koje garantuje plasman u Ligu šampiona, ali su nakon pauze ušli u seriju loših rezultata i na kraju ostali bez plasmana u najkvalitetnije evropsko klupsko takmičenje. Imale su "lisice" priliku da sve poprave u poslednjem kolu u direktnom duelu protiv Mančester Junajteda, ali su nažalost doživeli poraz u tom meču. Kada je nova sezona u pitanju, Lester se trentutno nalazi na drugom mestu na tabeli sa maksimalnih šest bodova.\nSvakako da je Siti veliki favorit na ovom susretu, ali smo ipak mišljenja da će i gosti doći do makar jednog gola na ovom duelu zbog čega vam toplo preporučujemo da probate sa igrom GG koju kladionica 1xbet plaća sa kvotom 1.76.


Vesti iz BCBP, Studenti moraju bliže upoznati proces evrointegracija kako bi mogli kritički da ga prate\nVaša lokacija / Beogradski centar za bezbednosnu politiku / Aktivnosti / Vesti iz BCBP / Studenti moraju bliže upoznati proces ... /\nDrugi seminar XX generacije stažista i stažistkinja Beogradskog centra za bezbednosnu politiku održan je 7. oktobra 2016. godine u biblioteci BCBP.\n„Pored fakultetskog obrazovanja o evropskim integracijama, koje je često fokusirano na istorijat i institucionalni sistem, bitno je da se studenti bliže upoznaju sa dinamikom i prioritetima u okviru pristupnih pregovora Srbije i EU. Kako je priključenje EU strateški cilj Srbije, važno je da studenti mogu da razumeju ovaj proces kako bi mogli kritički da ga prate”, ukazuje istraživač BCBP Bojan Elek na drugom seminaru stažista XX generacije.\nO istraživačkim tehnikama govorila je istraživačica BCBP Katarina Đokić, dok su integritet i korupcija u sektoru bezbednosti bile teme predavanja istraživača BCBP Vladimira Ercega, koordinatora programa stažiranja.\nNakon predavanja je usledila radionica o prevođenju tekstova i izradi sažetaka asistenta za komunikacije Luka Ličina i istraživačice BCBP Katarina Đokić.\n„Bilo mi je zanimljivo da saznam nešto o efektima prisustva korupcije u društvu. Nakon seminara, težiću da usvojim stav da ideja za istraživanje praktičnih politika treba da proistekne iz pažljivog posmatranja svakodnevnih problema - iz ‘čitanja novina’, a ne samo iz čitanja literature”, ističe stažistkinja BCBP Aleksandra Lazić.


Bez testa iz Srbije u 6 zemalja: U Njemačku i Austriju samo sa papirima - Sandžak Danas\nHome Vijesti Bez testa iz Srbije u 6 zemalja: U Njemačku i Austriju samo sa papirima\nZa ulazak u Srbiju od jučer ni domaćim ni stranim državljanima nije potreban negativan test na korona virus, niti mjera izolacije od 14 dana, dok će pod istim uslovima naši građani zasad moći da putuju u samo šest zemalja.\nOd 1. juna, bez obaveznog testa na Covid 19 ili mjera karantina srpski državljani moći će u Crnu Goru, Bugarsku, Rumuniju, BiH, ali i Hrvatsku uz “opravdane razloge”, dok će za Grčku to važiti od 15. juna, a prema najavama Sjeverna Makedonija i Albanija uskoro će isto postupiti.\nGranični prijelaz na aerodromu “Konstantin Veliki” u Nišu od jučer je počeo da radi, i to uspostavljanjem prve linije za Dortmund u Nemačkoj, dok su s beogradskog aerodroma “Nikola Tesla” prethodnih dana poletjeli avioni za Cirih, Frankfurt, Abu Dabi, Maltu i London, a danas će za Kijev i Bukurešt. Ipak, za odlazak u neke od ovih zemalja Srbima će biti potreban negativan test ili će ići u obavezan karantin, dok je ulazak u Švicarsku, Njemačku, Austriju i mnoge druge zasad moguć samo s državljanstvom tih republika ili s boravišnom dozvolom. Direktor Jute Aleksandar Seničić najavio je da će od početka juna vjerovatno biti ukinuti testovi za ulazak u Tursku i Egipat.\nInače, svim osobama koje su ušle juče u Srbiju, a došle su s područja u kojima ima slučajeva infekcije uručena su posebna zdravstvena upozorenja, u kojima se navodi da ulaze na teritoriju na kojoj virus još uvijek cirkuliše.\n“U narednih 14 dana smanjite kontakte s drugim osobama u domaćinstvu, radnom mjestu ili javnim mjestima. Ako osetite simptome, odmah stavite masku preko usta i nosa, poboljšajte higijenu ruku, izbjegavajte kontakte s drugim osobama, koristite maramice kad kijate ili kašljete i pozovite telefonom epidemiologa zavoda za javno zdravlje nadležnog za područje na kome boravite”-navodi se u upozorenju.\nPotreban negativan PCR test na koronu ili 14 dana u samoizolacijiUlaz dozvoljen samo strancima s boravišnom vizom (Visa D) ili prebivalištem u Austriji. Ulazak s radnom vizom nije moguć\nDo 15. juna dozvoljen ulaz srpskim državljanima s boravišnom dozvolom ili nacionalnom vizom – i to isključivo ukoliko je putovanje u svrhu povratka na mjesto stalnog boravkaVaži obavezna mjera karantina od 14 dana\nBroj pregleda: 4.811\nTAG#fb #granični prelazi #letovanje na more #odmor #sloboda kretanja\nPrevious PostDRUGI MINIMALAC BIĆE ISPLAĆEN PRVE NEDELJE JUNA Next PostĐukanović čestitao Ramazanski bajram\nNOVI PAZAR: Ukrali vozilo, pa njime izazvali saobraćajni udes u Raški!\nOVO SU ATENTATORI NA CRNOGORCA: Praćeni su od ulaska u Ukrajinu po dojavi srpske policije da spremaju atentat (FOTO)\nLibijska vojska uništila 13 oklopnih vozila Haftarovih snaga: Iz Turske dopremljeni roboti za deminiranje


RTS :: Vučić: Nije protest zbog tri barake, nego zbog mene\nPolitika Vučić: Nije protest zbog tri barake, nego zbog mene\npetak, 30. sep 2016, 12:58 -> 13:43\nVučić: Nije protest zbog tri barake, nego zbog mene\nSamo odgovorna i ozbiljna politika u regionu donosi boljitak za sve građane, rekao je premijer Srbije. Kaže da je od početka protesta Inicijative "Ne da(vi)mo Beograd" jasno da oni ne protestuju zbog rušenja tri barake, već zbog rušenja njega.\nPremijer Vučić je prisustvovao otvaranju fabrike tekstila u Ćupriji, nakon čega je odgovarao na pitanja novinara o protestu Inicijative "Ne da(vi)mo Beograd", odnosima u regionu, ali i deonici Koridora 11 od Ljiga do Preljine.\nNa pitanje novinara kako komentariše prisustvo ličnosti iz nevladinih organizacija i civilnog sektora, poput Sonje Biserko i Borke Pavićević, na protestu Inicijative "Ne da(vi)mo Beograd", Vučić je izjavio da je od početka protesta jasno da oni ne protestuju zbog rušenja tri barake, već zbog rušenja njega, ali da mu nije jasno zašto to od početka nisu tako rekli.\n"Neka oni rade svoj posao, mi ćemo svoj, neka oni ruše, mi ćemo graditi", rekao je premijer u Ćupriji gde je i ponovio da su protesti, pa i ovaj, demokratski i legitimni, samo je trebalo da od početka kažu šta je pravi razlog demonstracija.\nIronično je primetio da je fasciniran njihovom snagom i "predložio" da oni koji finansiraju aktivnosti Inicijative ulože tri ili šest puta toliko u neke projekte, od kojih ćemo, rekao je, bolje živeti.\n"Kad mi nađete mesnu zajednicu u kojoj neću moći da sakupim više ljudi nego što oni skupe sa svih strana, odmah me smenite", rekao je Vučić.\nIzjavio je i da će deonica Koridora 11 od Ljiga do Preljine biti otvorena 30. oktobra, a na medijske napise da radovi kasne, uzvratio je da niko ne govori o tome da ti radovi nisu preduzeti sedam decenija.\n"Odgovorni za kašnjenje će svakako biti kažnjeni" rekao je Vučić.\nOdgovarajući na pitanje novinara o kašnjenju radova, premijer je rekao: "Da, u pravu ste, kasne nekih 70 godina i dva meseca" i dodao da kašnjenje neće biti tolerisano, ali da je činjenica da je završeno ono što ljudi 70 godina nisu pipnuli, a obećavali su pred svake izbore.\nIma propusta, ima problema, ali ih rešavamo i gradimo, rekao je predsednik Vlade.\n"Mir i stabilnost najvažniji u regionu"\nSamo odgovorna i ozbiljna politika u regionu donosi boljitak za sve građane, rekao je premijer Srbije.\nOdgovarajući na pitanje koliko će referendum u Mađarskoj, izbori u Crnoj Gori, ali i situacija u BiH, uticati na odnose u regionu, Vučić je rekao da je za Srbiju najvažnije da sve protekne u miru i da se sačuva stabilnost.\nKad je reč o referendumu u Mađarskoj, Vučić je pomenuo da će ministar spoljnih poslova Ivica Dačić u nedelju uveče, posle glasanja, otići u Mađarsku i sastati se sa ministrom Petrom Sijartom.\n"Uskoro ću se i ja videti sa premijerom Mađarske Viktorom Orbanom. Imamo dobre odnose sa Mađarskom i to se neće kvariti", rekao je Vučić.\nIsto tako, dodao je, za nas je važno da izbori u Crnoj Gori proteknu u miru i da se sačuva stabilnost, kao i u BiH.\n"Danas ste u Ćupriji mogli da vidite koliko ozbiljna i odgovorna politika Srbije daje rezultate", rekao je Vučić i dodao da će rast ove godine biti gotovo tri odsto, a da iduće godine računa da to bude i četiri.\n(petak, 30. sep 2016, 17:20) - Dragan [neregistrovani]\nKo ruši a ko gradi?\nНека они раде свој посао, ми ћемо свој, нека они руше, ми ћемо градити", рекао је премијер у Ћуприји где је и поновио да су протести, па и овај, демократски и легитимни,\n(petak, 30. sep 2016, 17:04) - anonymous [neregistrovani]\nJasno je da je patka došla iz iste kuhinje iz koje nam je svojevremeno došao otpor ali koriste tvoju slabost da obožavaš da lažes, pa te opravdano prozivaju!\n(petak, 30. sep 2016, 16:50) - Veljko [neregistrovani]\nPosao za druge\nNe znam zašto se diže ovolika prašina za neke udžerice, bespravno sagrađene, koje su srušene? Pa to je posao za policiju, tužilaštvo i sud, a ne za ulične proteste. Sve je to jedna velika farsa.\n(petak, 30. sep 2016, 16:50) - anonymous [neregistrovani]\nČista zamena teze! Uobičajeno!\n(petak, 30. sep 2016, 16:30) - Mara [neregistrovani]\nZbog koga god da je, bespotreban je... Nadlezni organi rade svoj posao i slucaj ce biti resen i bez protesta!\n(petak, 30. sep 2016, 16:20) - anonymous [neregistrovani]\nSve ovo je samo sa jednim ciljem, a znamo i kojim.\n(petak, 30. sep 2016, 16:19) - Tina [neregistrovani]\nProtest je usmeren protiv Vučića i to je od početka jasno. Nije narod slep, a ni glup.\n(petak, 30. sep 2016, 16:17) - anonymous [neregistrovani]\nHalo bre ljudi\nNe protestuju oni zbog Vucica nego zbog gradnje Beograda na vodi jer ko se malo u arhitekturu razume ne moze se tu graditi nece biti strujanje vazduha.Kad pocnete da se u Beogradu gusite bice kasno.Ja jesam za uredjivanje Srbije i Beograda ali ne i po svaku cenu\n(petak, 30. sep 2016, 16:12) - anonymous [neregistrovani]\nSada kada sam čuo da su Sonja Biserko i Borka Vučićević, plus Soroš u vidu žute patke, učesnici ovog pohoda i ljudi kojima je dosadno kuci jer nista ne rade... Sve mi je kao dan kristalno jasno.\n(petak, 30. sep 2016, 15:56) - anonymous [neregistrovani]\nNe znaju ni oni samo protiv cega protestuju. Zele da iskoriste situacija da promovisu sebe


Slaviša Lekić, predsednik NUNS-a / Foto: FoNet/Medija centar\nNezavisno udruženje novinara Srbije (NUNS) i Nezavisno društvo novinara Vojvodine (NDNV) ocenili su juče da nadležno tužilaštvo po službenoj dužnosti treba da sasluša predsednika Srbije Aleksandra Vučića, jer je u televizijskom gostovanju izneo saznanja o krivičnom delu koje se goni po službenoj dužnosti.\n“Tužilaštvo je dužno da od njega zatraži dodatne informacije o krivičnom delu iz člana 343, Izazivanje panike i nereda, kao i drugim krivičnim delima za koje postoji sumnja da su izvršeni, pošto je istakao da su pojedina ‘medijska udruženja’ dobijala novac da bi vodili kampanju povodom nelegalnog rušenja u Savamali”, navodi se u zajedničkom saopštenju ta dva udruženja. NUNS i NDNV smatraju da je Vučić dužan i sam da javnosti saopšti ko je, od koga, u koje vreme i u kojem iznosu dobijao sredstva i da preuzme odgovornost za to što je izgovorio. “Plašimo se, međutim, da Vučić i ovog puta iznosi neistine, da ponovo zloupotrebljava režimske medije i svoju funkciju da bi napadao i difamirao one koje proglašava političkim protivnicima i da bi dodatno ugrožavao medijske slobode u Srbiji. Ukoliko je govorio neistinu, Vučić je izvršio krivično delo”, ističe se u saopštenju.\nNakon toga predsednik Vučić je poručio da će im dostaviti sve podatke, pa nije potrebno da “vode istragu”. On je kazao da udruženja ne primaju novac direktno za Savamalu, nego da primaju novac “tobož za nešto drugo, a pišu o Savamali”. Vučić je rekao da niko neće da napiše da novac primaju da bi vodili kampanju povodom Savamale, već to predstavljaju kao istraživačko novinarstvo.\nSavet Evrope pozdravio veto predsednika PoljskeAPR: Asomakum više nema vlasnika i direktora


Volonterska akcija zaposlenih u Wieneru - Ozonpress :: internet portal\nTag: BACI 5, OČISTI SVET, Wiener Städtische\nTradicionalna volonterska akcija zaposlenih u kompaniji Wiener Städtische osiguranje, ove godine održana je u saradnji sa studentima Fakulteta za primenjenu ekologiju „Futura” Univerziteta ”Singidunum” i JKP „Komunalac“ Čačak, pod sloganom „BACI 5, OČISTI SVET“, koji treba da ukaže na pet osnovnih vrsta otpada čijim se pravilnim odlaganjem čuva životna sredina. U okviru akcije zaposleni su sproveli čišćenje zelenih površina na delu Sportskog centra „Mladost“, a čišćenju lokacije prethodilo je predavanje studenata o osnovnim principima zaštite životne sredine i primare separacije otpada, kao i kratak informativno-edukativni kviz.\n„Projekat „Wiener volonterski dan“, u okviru kojeg zaposleni jedan dan u godini posvećuju volonterskim aktivnostima, pokrenuli smo u oktobru 2011. godine sa ciljem da podstičemo njihovo učešće u inicijativama koje unapređuju kvalitet života u lokalnoj zajednici. Od tada, Wiener volonteri uključili su se u mnoge projekte, a ovogodišnjom akcijom „BACI 5, OČISTI SVET“ želeli smo da podignemo svest o tome da je neophodno voditi računa o životnoj sredini i da svaki pojedinac, odnosno zaposleni, krenuvši od sebe, treba da napravi korak ka tome da naše prirodno okruženje bude lepše i zdravije za život. Takođe, ove godine otišli smo korak dalje u sprovođenju volonterskih aktivnosti, i simultano u pet regionalnih centara – Čačku, Beogradu, Novom Sadu, Nišu i Subotici – organizovali čišćenje javnih zelenih površina i sproveli kratku edukaciju zaposlenih, sve sa ciljem aktivnog promovisanja odgovornosti koje jedna kompanija ima prema društvu u kojem posluje“, istakla je Katarina Krstajić, korporativni PR menadžer Wiener Städtische osiguranja.\n„Primarna separacija otpada, odnosno njegovo pravilno odlaganje ključno je u procesu zaštite životne sredine. Tek nakon toga na red dolazi recikliranje, za koje svi znamo da je ne samo neophodno već će ubrzo postati i obaveza naše države, na putu evrointegracija. Nama je uvek zadovoljstvo kada svoje znanje koje stičemo na fakultetu možemo i praktično da primenimo, a posebno ukoliko se radi o edukaciji i prenošenju znanja iz oblasti primenjene ekologije, kao što je to bio slučaj prilikom realizacije ovog društveno-odgovornog projekta“, naglasio je Nikola Milošević, student Fakulteta za primenjenu ekologiju „Futura” Univerziteta ”Singidunum”.\nDo sada je u ovakvim volonterskim akcijama učestvovalo oko 385 zaposlenih Wiener Städtische osiguranja, koji su ostvarili više od 1330 sati dobrovoljnog rada, a čitav projekat je deo programa korporativnog volontiranja Social Active Day, koji matična kompanija Vienna Insurance Group sprovodi u 25 zemalja u kojima posluje.


Fabrike koje su uništili tajkuni\nVeć više od dve decenije u Srbiji je na delu proces deindustrijalizacije, čemu je „značajan doprinos“ dala i loše sprovedena privatizacija.\nKoliko je situacija dramatična, govori i podatak da je 1989. godine u industriji bilo zaposleno više od pola miliona ljudi, a u međuvremenu je više od 700.000 ostalo bez radnih mesta, piše Danas.\nSituaciju dodatno otežava činjenica da čak 60 odsto industrije čini niska tehnologija, 25 odsto srednje niska, 10 odsto srednje visoka, a samo pet odsto visoke tehnologije.\nNišta manje alarmantan nije ni pokazatelj koji se odnosi na doprinos industrije stvaranju bruto domaćeg proizvodu koji iznosi skromnih 14 odsto (na sedam dinara BDP-a iz industrije dolazi tek jedan dinar).\nTo je znatno niže u odnosu na svetski prosek od 32 odsto, ali i prosek Evropske unije od 25 odsto.\nEvropa, inače, nije zadovoljna ovim stanjem pa već deset godina razvija tehnološke platforme i sredstva iz fondova usmerava u razvoj industrije - za naredni ciklus planirana su ulaganja od oko 80 milijardi evra.\nPo ugledu na Evropu, i u Srbiji je Akademija inženjerskih nauka promovisala Nacionalne tehnološke platforme (NTPS) kao osnovu za početak reindustrijalizacije, odnosno oživljavanja, nekada moćnog, industrijskog sistema koji je do 1989. ostvarivao prosečan godišnji rast od oko osam odsto.\nDefinisano je deset tehnoloških platformi, a osnovne su proizvodnja, hrana, energija, transport, građevina i ICT, koje su uključene u Strategiju razvoja industrije Republike Srbije od 2011. do 2020. godine.\nPetar B. Petrović, profesor na Mašinskom fakultetu u Beogradu, kaže da modernizaciju treba sprovesti kroz stimulaciju transfera tehnologija pri čemu su procesi evropskih integracija izuzetna šansa za Srbiju.\nTek u trećoj fazi, a ona je realno moguća tek posle 2020. godine, Srbija može da se fokusira na transformaciju tehnološkog profila, odnosno pomeranje tehnološkog težišta industrije iz niskotehnološkog domena ka sektorima srednjih i eventualno, visokih tehnologija.\nProfesor Petrović smatra da se revitalizacija industrije ne može sprovesti oslanjanjem isključivo na strane direktne investicije. On tvrdi da su za deblokadu i oporavak nekada moćnih sistema, poput FAP-a, IMT-a ili 14. oktobra, potrebna znatno manja ulaganja od onih koja su realizovana prilikom otvaranja Fijatove fabrike u Kragujevcu.\nNiko ne spori da je proces deindustrijalizacije već uzeo danak izražen kroz kolaps, odnosno gašenje nekadašnjih industrijskih giganata i gubitak radnih mesta. Ali, retko ko se upušta u procene koliko je proces, očigledno loše sprovedene, privatizacije tome doprineo.\nPrema oceni Ljubodraga Savića, profesora na Ekonomskom fakulteta u Beogradu, pogrešan model privatizacije, koji se od 2001. godine primenjuje u Srbiji, ključni je razlog devastacije industrije.\nOn smatra da se pošlo od pogrešne pretpostavke, da je dovoljno društvenu i državnu svojinu pretvoriti u privatnu, pa da preduzeća sama po sebi postanu efikasnija.\nIako se sada nalazi na tehnološkoj periferiji, Srbija je nekada bila deo Evrope. Prva na Balkanu, dobila je prugu, a posle Drugog svetskog rata postala je srednje razvijena zemlja. Sada je Srbija jedna od retkih zemalja koja nije dostigla svoj predtranzicijski nivo proizvodnje . I uprkos tome što domaći političari, često zagovaraju razvoj malih i srednjih preduzeća kao motor razvoja privrede, jedini izlaz, ipak, leži u oporavku nekadašnjih industrijskih giganata\n- Privatizacija je uspela u manjem broju preduzeća i to uglavnom u onim koja su dobro funkcionisala i u režimu društvene svojine.\nBilans tako sprovedene privatizacije je prepolovljen broj industrijskih radnika, a doprinos industrije stvaranju bruto domaćeg proizvoda gotovo je izjednačen sa poljoprivredom, što se razlikuje od strukture BDP-a u EU.\nProces deindustrijalizacije je i rezultat primenjenog modela razvoja, koji se, osim na prihode od privatizacije, preterano oslanjao na ubrzano zaduživanje i donacije.\n„Obilje“ raspoloživog kapitala stvorilo je iluziju da je dugoročno održiv razvoj moguće obezbediti liberalizacijom domaće privrede i otvaranjem granica, ubrzanim razvojem sektora usluga i velikim uvozom, podržanim „jakim“ dinarom, uz istovremeno zapostavljanje razvoja realnog sektora i dinamičnog rasta izvoza - ističe Savić i upozorava da će Srbija tek u narednom periodu plaćati visoku cenu krupnih tranzicionih grešaka i propuštenih prilika.\nPrema nekim, doduše pesimističkim, prognozama industrijska proizvodnja, ukoliko nastavi da raste po stopi od 0,7 odsto, neće uspeti da se u 21. veku vrati na nivo koji je imala 1989. godine - u međuvremenu je zabeležen pad proizvodnje od čak 60 odsto.\n- Srbija se definitivno mora okrenuti domaćim resursima, i drugačijem konceptu razvoja, u kome naša prednost ne bi trebalo da bude samo jeftina radna snaga.\n- Da bismo izbegli sudbinu evropske kolonije, moramo ubrzano da osposobljavamo industriju za predstojeće evropske izazove - zaključuje Savić.


Kulturno veče posvećeno ruskoj carskoj porodici Romanov | Banjaluka.net\nKulturno veče posvećeno ruskoj carskoj porodici Romanov\nKulturno veče posvećeno sjećanju na carsku porodicu Romanov pod nazivom „U susret Ruskom Caru“ biće održano u utorak, 21.02.2017. godine u Velikom izložbenom salonu Banskog dvora sa početkom u 18 časova.\nU okviru kulturne večeri biće otvorena izložba koju su organizatori nazvali „Romanovi“. Izložba je pripremljena uz pomoć Sretenjskog manastira iz Moskve, a projekat izložbe je nastao sa željom i ciljem da se srpskoj publici približi lik i djelo posljednje vladajuće dinastije Romanov.\nSjećanje na carsku porodicu nosi poseban značaj u dolazećoj 2017. godini, kada se navršava 100 godina od početka velike ruske tragedije, a 2018.godine stogodišnjica smrti posljednjeg ruskog cara i njegove porodice, koji su u ruskoj i srpskoj crkvi pribrojani liku svetitelja, navode organizatori.\nU okviru događaja besjedu o porodici Romanov će držati vladika Gorodecki Avgustin. Muzički program će izvesti hor ruskog kulturnog centra „Ruski mir“ i hor sveštenika Eparhije banjalučke, nakon čega je planirana i projekcija dokumentarnog filma.


UG „Budućnost“ član Upravnog odbora evropske mreže za rad sa počiniocima - WWP EN\nUG „Budućnost“ član Upravnog odbora evropske mreže za rad sa počiniocima - WWP EN\nPredstavnica Udruženja građana „Budućnost“ Dajana Ilić izabrana je za člana Upravnog odbora evropske mreže za rad sa počiniocima nasilja - WWP EN. UG „Budućnost“ je tako kao organizacija koja je već dvije godine član ove Mreže, sada dobila svog predstavnika i u Upravnom odboru.\nIzbori za članove Upravnog odbora Mreže WWP EN održani su protekle sedmice u Zagrebu na godišnjoj konferenciji članova Mreže, gdje su, pored naše predstavnice, članstvo dobila još četiri člana, te tako Upravni odbor sada ukupno broji 10 članova.\n„Udruženje građana "Budućnost" već dugi niz godina radi na prevenciji i zaštiti od nasilja u porodici, te nam je drago što je naš rad prepoznat u mreži kakva je WWP EN. Ponosni smo na našu predstavnicu za koju ne sumnjamo da će u naredne tri godine obavljati dobar posao predstavljajući UG "Budućnost" u najboljem svjetlu “, rekla je Gordana Vidović, direktorica UG „Budućnost“.\nViše informacija o radu same Mreži možete pronaći na sajtu www.work-with-perpetrators.eu


Ovo je jedina frizura s kojom nikada nećete pogriješiti – Haber.ba\nOvo je jedina frizura s kojom nikada nećete pogriješiti\nFrizura koja savršeno stoji i starijima i mlađima i laka je za održavanje.\nMožda ne pratite pomno frizerske trendove, ali nekima zaista treba da ti šansu, piše “Cosmopolitan“.\nAko godinama imate istu frizuru, vrijeme je za malu promjenu i to onu koja će vam garantovano dobro stajati. Poznati frizer Leri King tvrdi da klasična paž frizura stoji apsolutno svima i da nikako ne možete pogriješiti ukoliko se odlučite da skratite svoju kosu do ili iznad ramena.\nObjavu dijeli Olivia Culpo (@oliviaculpo) Ruj 30, 2018 u 1:04 PDT\nObjavu dijeli XENIA ADONTS (@xeniaadonts) Stu 3, 2018 u 2:08 PDT\n“Bob ili paž ne podleže promjenama, uvijek je u modi i izgleda dobro na svima, sigurno se neće pokajati ako se odlučite za ovu frizuru”, rekao je frizer za britanski portal i pritom dao nekoliko savjeta kako da iskoristite paž na najbolji mogući način:\nIsprobajte i paž sa šiškama kao želite da izgledate šik.\nTeme:bob, frizura, kosa


Villager zaštitne naočare VSG 4 cena, cene Srbija, prodaja Beograd Novi Sad Niš\nVillager zaštitne naočare VSG 4 cene\nVillager zaštitne naočare VSG 4,... specifikacija\nEPonuda nije internet prodavnica već Vam omogućava da brzo i lako nađete Villager zaštitne naočare VSG 4 po najjeftinijoj ceni. Naš cilj je da kupci budu što bolje informisani o ponudi Villager zaštitne naočare VSG 4 na tržištu Srbije. Vrlo lako nalazite željeni proizvod za kategoriju Zaštitne naočare cene, ne morate da lutate od sajta do sajta za Villager Zaštitne naočare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager zaštitne naočare VSG 4 sa PRODAVCEM. EPonuda ne može da garantuje potpunu tačnost specifikacije i slika za Villager zaštitne naočare VSG 4. Pre kupovine, podatke za Villager zaštitne naočare VSG 4 proverite na sajtu PROIZVOĐAČA.


PREGLED NAUKA I TEHNOLOGIJE - Nauka - Otvoreno prvo postrojenje za preradu otpadnog ulja u Srbiji\n:: Ekologija i klimatske promene\n[ www.pregled.com ] - Direktor reciklanog centra Delta Mladen Genčić rekao je da će se u Kladovu godišnje preradjivati od 3.000 do 5.000 tona ulja.\nPrvo postrojenje za preradu brodskog otpadnog ulja u Srbiji, vredno milion evra, otvoreno je danas u Kladovu.\n�Ovaj projekat je od izuzetnog značaja za Srbiju jer su sva brodska ulja do sada izlivana u Dunav, što će sada biti zaustavljeno�, izjavio je danas ministar ivotne sredine, rudarstva i prostornog planiranja Srbije Oliver Dulić.\nOn je kazao da �više ne postoji obrazloenje i opravdanje da brodovi ne stanu u Kladovu i reše problem otpadnog ulja koje proizvode�.\n�Ovo je jedino postrojenje u Srbiji ovog tipa, ali je dovoljno za kapacitete našeg plovnog puta�, naglasio je Dulić i dodao da je Srbija do sada bila jedina podunavska zemlja koja nije imala takav reciklani centar.\nKako je objasnio, nakon prerade od tih ulja biće stvoren reciklat koji će se pored ostalog koristiti i za pravljenje asfalta.\nDulić je podsetio i da je obaveza svih restorana i drugih postrojenja koja proizvode opadna ulja da ih recikliraju.\nDirektor reciklanog centra Delta Mladen Genčić rekao je da će se u Kladovu godišnje preradjivati od 3.000 do 5.000 tona ulja.\nGenčić je kazao da će kapacitet prerade zavisiti od kvaliteta ulja koje se reciklira i da će biti veći ukoliko je ulje kvalitetnije.\nMinistar ivotne sredine je istakao da je �reciklaa isplativa ekonomska grana� i da to osećaju �svi oni koji su u prethodnom periodu uloili u otvaranje reciklanih postrojenja�.\n�Zahvaljujući novoj ekološkoj politici u reciklanoj industriji je već otvoreno 8.000 radnih mesta, a do kraja mandata ove vlade u reciklanoj industriju i obnovljivim izvorima energije biće zaposleno 10.000 ljudi�, kazao je Dulić.


FENG ŠUI FORMULA ZA PRIVLAČENJE PARTNERA: kako da aktivirate pravac breskvinog cveta - Lepa&Srećna\nU skladu sa svojim zodijačkim znakom u kineskom horoskopu, aktivirajte pravac breksvinog cveta koji će doneti pozitivne promene u vašem ljubavnom životu! Evo šta savetuju majstori feng šuija...\nSreća breskvinog cveta je moćna feng šui formula koju Kinezi rado koriste kako bi privukli voljene osobe u svoj život, odnosno dobre prosce za svoje kćeri. Za korišćenje ove formule potrebno je prvo poznavati svoj kineski horoskopski znak.\nDa biste ga saznali, potrebno je samo da locirate svoj datum rođenja u jednom od intervala datih u tabeli na kraju teksta.\nPROČITAJTE JOŠ: 5 znakova da u vašem domu vladaju dobar feng šui i pozitivna energija


Mejn: pravno priznanje roda za osobe koje se rodno ne određuju - Geten\nAmerička država Mejn postala je 12. po redu savezna država koja je pravno priznala osobe koje se rodno ne određuju.\nVest je objavljena 14. jula, na Međunarodni dan osoba koje se rodno ne određuju, i to znači da će od sada osobe koje se rodno ne određuju moći da dobiju precizan izvod iz matične knjige rođenih s oznakom „X“ u polju predoređenom za oznaku za rod.\nZvaničnici su olakšali čitav proces ažuriranja podataka u izvodu iz matične knjige rođenih odraslima, ali i maloletnim licima, tako da će sada ovi dokumenti biti usklađeni s njihovim pravim rodnim identitetom, nakon što su već omogućili dodavanje oznake „X“ u vozačke dozvole i lične karte 2018. godine.\nŠtaviše, roditelji će moći da odaberu nebinarnu oznaku za rod za svoju novorođenu decu, uz mogućnost da se ta oznaka kasnije, ukoliko je potrebno, ažurira.\nOsobe koje se rodno ne određuju u SAD moraju da se nose s nizom različitih praksi za priznanje roda, što znači da se oznake za rod u njihovim ličnim dokumentima mogu razlikovati, što onda dovodi do problema u obavljanju banalnih stvari, kao što je otvaranje računa u banci ili dobijanja zdravstvene zaštite.\nNeke države u SAD nude mogućnost oznake za treći rod samo u nekim zvaničnim dokumentima, na primer, ličnim ispravama koje izdaje država kao što su vozačka dozvola, ali ne i i u drugim ličnim dokumentima, niti u izvodu iz matične knjige rođenih.\nAktivisti/kinje pozdravili „neophodne i pozitivne“ promene zakona za izvod iz matične knjige rođenih\nPrema dokumentu koji se odnosi na najčešće postavljana pitanja u vezi s procedurom promene oznake za rod, odrasle osobe mogu da se prijave za promenu oznake u nebinarnu u izvodu iz matične knjige rođenih, podnošenjem zahteva. Deo tog procesa znači da podnosioci zahteva moraju da prilože i „potvdu overenu kod notara da se promena zahteva kako bi se podaci u izvodu uskladili s njihovim rodnim identitetom“.\nRoditelji mladih koji se rodno ne određuju mogu da popune prijavu ukoliko prilože i „izjavu licenciranog lekara ili stručnjaka za mentalno zdravlje koji/a… potvrđuje da je zatraženi rod u skladu s rodnim identitetom maloletne osobe.“\nOva promena je došla nakon što su početkom godine iz Centra za kontrolu i prevenciju bolesti države Mejn najavili da razmatraju nebinarne oznake za rod.\nLokalni/e aktivisti/kinje pozdravili su ovu vest, kao i novi zakon koji predstavlja veliki korak za trans i osobe koje se rodno ne određuju u državi Mejn. Aktivisti/kinje kažu da će ove promene značajno unaprediti živote trans osoba kao i osoba koje se ne određuju kao muškarci ili žene, te da su im se mnoge od njih javile, kao i roditelji mladih trans i osoba koje se rodno ne određuju i pozdravili/e ove promene koje su se desile u jednom nestabilnom trenutku kao što je ovaj danas.\nZa osobe koje se rodno ne određuju, lična dokumenta predstavljaju izvor zabune\nZabuna u vezi s oznakama za rod u zvaničnim dokumentima pojačana je činjenicom da federalne agencije koje izdaju pasoše i knjižice za socijalno osiguranje nude samo oznake za rod „M“ i „Ž“. Zbog toga, mnoge LGBT+ grupe se bore za koherentnije federalne zakone koji se tiču oznaka za rod.\nDržave Kolorado, Nju Džerzi, Juta, Novi Meksiko, Ilinois, Nevada, Roud Ajland, Kalifornija, Vašington, Oregon i Konektikat su uvele zakone koje građanima/kama nude opciju trećeg roda u izvodu iz matične knjige rođenih, a sada je država Mejn postala 12. po redu koja je uvela sličan zakon.\nMeđutim, neke države, kao što su Kanzas ili Teksas, potpuno zabranjuju promenu oznake za rod u bilo kojim dokumentima.


Crna Gora čeka pregovore o Poglavlju 8\nBy Newsroom / Објављено на: October 30, 2019\nJoš uvijek je neizvesno da li će Crna Gora do kraja ove godine otvoriti pregovore o Poglavlju 8 – Politika konkurencije. Zbog trenutnih okolnosti u EU, a posebno nakon što su pregovori o članstvu sa Severnom Makedonijom i Albanijom odloženi, postavlja se pitanje: šta će se dogoditi sa procesom proširenja?\nCrna Gora je postigla značajan napredak u procesu pridruživanja i smatra se sledećom članicom EU. Međutim, ima još puno toga da se uradi, piše CdM.\nŠto se tiče poglavlja 8, Crna Gora je već uradila ono što se od nje traži. Sada je red na članicama EU.\n„S obzirom na trenutnu situaciju u EU, ne bi bilo prikladno predviđati kada će pregovori za Poglavlje 8 početi“, kaže Biljana Jakić, generalna direktorica Direktorata za unutrašnje tržište i konkurenciju u Ministarstvu ekonomije i pregovarač u Poglavlju 8.\nOna kaže da je važno da crnogorske institucije odgovorno i predano ispunjavaju definisane zadatke i da su uspostavljeni svi početni kriterijumi za otvaranje novog poglavlja.\n„Evropska komisija je postavila pet kriterijuma za otvaranje ovog poglavlja. Ti kriterijumi se odnose na izmene u zakonodavstvu u oblasti državne pomoći; formiranje operativno nezavisnog tela koje će imati sve potrebne nadležnosti i resurse potrebne za potpunu primenu pravila o državnoj pomoći; usklađivanje shema fiskalne pomoći – Zakon o porezu na dobit, Zakon o porezu na dohodak fizičkih lica, Zakon o slobodnim zonama, programi unapređenja i promocije poslovnih zona; spisak svih mera državne pomoći i uspostavljanje akcionog plana za usklađivanje sa drugim šemama pomoći ili drugim ekvivalentnim merama za koje se smatra da su nespojive sa dužnostima predviđenim u Sporazumu o stabilizaciji i pridruživanju. Posljednji kriterijum se odnosio na usvajanje plana o restrukturiranju Fabrike aluminijuma Podgorica. To više nije relevantno jer je Fabrika aluminijuma bankrotirala,” kaže Jakić.\nOna dodaje da je, u odnosu na postavljene kriterijume, sproveden čitav niz zakonodavnih i institucionalnih reformi.\n„U februaru 2018. godine usvojen je novi Zakon o kontroli državne pomoći koji je obuhvatao sve potrebne elemente za efikasnu kontrolu državne pomoći. Izmenama Zakona o zaštiti konkurencije, usvojenim početkom 2018. godine, nadležnosti Agencije za zaštitu konkurencije proširene su i na oblast državne pomoći. Pored toga, u oblasti šema finansijske pomoći zakonodavni okvir je usklađen sa zakonodavstvom EU,” ističe Jakić.\nSve aktivnosti koje je Crna Gora preduzela u ovom poglavlju ukazuju na njenu spremnost i posvećenost ispunjavanju zahteva evropske agende.\n„Sada je lopta na sudu EU. Očekujemo da će ti rezultati biti prepoznati i potvrđeni otvaranjem ovog poslednjeg poglavlja u pregovaračkom procesu ”, dodaje Jakić.


Stotinu milijardi za projekte kao što su „Snaga Sibira“ i „Pojas i put“ - 26.11.2019, Sputnik Srbija\nPreko 70 projekata u vrednosti od 112 milijardi dolara razmotreno je na šestom godišnjem zasedanju Rusko-kineske međuvladine komisije za investicionu saradnju... 26.11.2019, Sputnik Srbija\n19:19 26.11.2019 (Osveženo: 19:21 26.11.2019)\n„Između Rusije i Kine postoje ozbiljni investicioni projekti, ali najvažnije je obezbediti infrastrukturu za projekat ’Pojas i put‘. Većina rusko-kineskih projekata je usmerena na razvoj brze pruge Moskva-Peking, transportni koridor ’Primorje 1‘, od kineske provincije Hejlunđang do luke ’Vladivostok‘, i „Primorje 2“, od kineske provincije Đilin do ruske luke ’Zarubino‘. Suma od 112 milijardi dolara je dovoljna za pokretanje novih projekata, ali i za završetak započetih, kao što su izgradnja mostova preko reke Amur i gasovoda ’Snaga Sibira‘ čije se otvaranje očekuje do kraja ove godine“, rekao je Ostrovski.\nEkspert ističe značaj povezivanja projekta „Pojas i put“ sa Evroazijskom unijom. Prema njegovim rečima, postoje ozbiljni planovi da se stvori zona slobodne trgovine između zemalja članica unije i Kine, kako bi se uvećala trgovinska razmena dveju zemalja, koja je prošle godine bila na rekordnom nivou i iznosila oko 208 milijardi dolara. Ostrovskij ističe da, iako postoji odlična politička saradnja, uvek ima prostora za unapređenje trgovinskih odnosa.\nPrema rečima Sanakojeva, rusko-kineska saradnja je od strateškog značaja, jer otkriva mogućnosti za postizanje najviših svetskih standarda, ne samo u ekonomiji, bezbednosti i politici, već i u drugim oblastima.\n„Rusko-kineska saradnja ima veliki potencijal i pozitivno će uticati i na ekonomije naših zemalja i na globalnu ekonomiju. Rusija i Kina, kao zemlje koje zauzimaju značajan deo prostranstva, nastoje da koriste uzajamne ljudske i energetske resurse, ali i da zajednički razviju naučno-tehničke potencijale. Šefovi država Rusije i Kine su već najavili pokretanje ozbiljnih tehnoloških projekata do 2021. godine. Osim toga, rusko-kineska saradnja predstavlja alternativu za razvoj svetske ekonomije i daleko je zanimljiviji format saradnje od postojećih, kao što je recimo G7“, objašnjava Sanakojev.\nEkspert dodaje da sankcije, tarife, carine i trgovinski ratovi štete razvoju globalne ekonomije, a da modeli saradnje po uzoru na rusko-kineski model — omogućavaju zajednički razvoj i saradnju.\nPodsećamo da je Rusko-kineska međuvladina komisija za investicionu saradnju stvorena 2014. godine na inicijativu šefova država Rusije i Kine, a njen glavni cilj je realizacija investicionih projekata i snižavanje administrativnih i trgovinskih barijera između država. U okviru ove međuvladine komisije formiran je Rusko-kineski komitet za poslovno savetovanje, u koji ulaze predstavnici krupnog biznisa. Ovim Komitetom za poslovno savetovanje upravljaju Ruski fond za direktne investicije i Kineska investiciona korporacija, a bavi se prikupljanjem i sistematizacijom informacija o projektima, analizira ih i daje preporuke kako prevazići barijere za njihovu realizaciju.


Vlada USK usvojila Izvještaj o radu budžetske inspekcije | Radio Bihać\nPetak, 27.11.2020 - 21:30\nVlada USK usvojila Izvještaj o radu budžetske inspekcije\nIzvještaj pokazao da se u sistemu puno toga "prosipalo"\nJučer je u Bihaću zasjedala Vlada USK. Razmatrano je više godišnjih izvještaja o radu kantonalnih ustanova i preduzeća, a najviše pažnje javnosti izazvao je Izvještaj o radu budžetske inspekcije za prošlu godinu.\nBudžetski inspektor za nadzor budžetskih korisnika i budžetski inspektor za nadzor gradskih i općinskih organa uprave, vanbudžetskih fondova, pravnih i fizičkih lica, proveli su inspekcijsku kontrolu korištenja budžetskih sredstava i jučer Vladi podnijeli Izvještaj. Proveden je zapravo nadzor preventivnog djelovanja s ciljem upozoravanja na prava i obaveze u korištenju budžetskih sredstava. Kako doznajemo od kantonalne ministrice finansija Zlatke Šepić, prošle godine su nakon usvajanja budžeta, primljene u radni odnos dvije budžetske inspektorice, koje su se u svom dosadašnjem radu bazirale prije svega na manjkavostima na koje je u svojim zapisnicima ukazala eksterna revizija.\nIzvještaj pokazuje da se u sistemu puno toga, kako je kazao kantonalni premijer Husein Rošić, prosipalo. Premijer je najavio kaznene prijave i povrat nezakonito utrošenih sredstava. Ovo je prva godina od uspostavljanja budžetske inspekcije i u Vladi Kantona su posebno odlučni u namjeri da jačaju interne kontrole kod budžetskih korisnika.


Izvor: B92, 27.Jan.2020, 17:12 (ažurirano 02.Apr.2020.)\nStrazbur -- Belgijanac Hendrik Dems imenovan je u ponedeljak za novog predsednika Parlamentarne skupštine Saveta Evrope, saopštila je ta organizacija.\nDems, jedini kandidat za naslednika Lilijan Mori-Paskije, imenovan je bez glasanja na početku plenarnog zimskog zasedanja Parlamentarne skupštine Saveta Evrope. Njegov mandat traje godinu dana i može da se obnovi.\n"Voleo bih da se usredsredim na jedinstvo našeg Saveta Evrope, braneći i poštujući vrednosti Evropske >> Pročitaj celu vest na sajtu B92 << konvencije za ljudska prava, a to su demokratija, vladavina prava i ljudska prava", rekao je Dems i dodao da će staviti akcenat i na borbu protiv klimatskih promena.\nParlamentarna skupština Saveta Evrope izdaje preporuke i savetodavno je telo čije rezolucije nisu obavezujuće. Tu skupštinu čine delegacije 47 zemalja članica Saveta Evrope.\nHendrik Dems novi predsednik Parlamentarne skupštine Saveta Evrope\nBelgijanac Hendrik Dems imenovan je danas za novog predsednika Parlamentarne skupštine Saveta Evrope, saopštila je ta organizacija.


Raste i broj hospitalizovanih pacijenata - više od 10.000 se trenutno leči u bolnicama, raste i broj pacijenata na intenzivnoj nezi, a u poslednja 24 sata preminulo je 136 obolelih.\nU Lombardiji je od sinoć na snazi policijski čas od 23 do 5 sati ujutru, a policija je kontrolisala da li se mera poštuje.\nU centru milanske zone Navilji, kako piše list, dve devojke su do poslednje kapi ispile svoju čašu vina i pre nego su napustile bar komentarisale da su antikovid mere "diktatura".\nIstovremeno, pred sedištem regionalne vlade u Milanu protestovalo je nekoliko stotina vlasnika restorana i barova, ali je u vreme početka policijskog časa "Milano utonuo u uznemirujuću tišinu", piše list "Il Fato Kotidijano".\nPored Lombardije, gde se od sinoć primenjuje policijski čas, i druge italijanske pokrajine najavljuju pooštravanje mera i lokalne blokade.\nU Kampanji, Laziju, regionale vlade su već donele odluku o ograničavanju kretanja i rada javnih objekata, a za vikend će i na Sardiniji, prema pisanju lokalnih medija, biti uveden policijski sat.


HERCEG-NOVI Od danas voda samo dva sata | Trebinje Live\nHERCEG-NOVI Od danas voda samo dva sata dnevno\nTREBINJELIVE 17. 06. 2015. - 15:38h\nStanovnici opštine Herceg Novi od danas će imati vodu samo dva sata dnevno, saopšteno je iz gradskog „Vodovoda“.\nNa području ove opštine 22-časovne restrikcije vode biće sve dok ne budu završeni radovi na hidroelektrani Dubrovnik.\nUsljed smanjenja nivoa vode u podzemnoj akumulaciji Opačica došlo je do prestanka rada jedne od pumpi preko kojih se voda distribuira što se negativno odrazilo na vodosnabdijevanje potrošača od Sutorine do Savine.\n„Da bi raspoložive količine vode što ravnomjernije isporučili svim potrošačima od danas će na području od Meljina do Baošića vode biti od 6.00 do 8.00 časova, a od Savine do Sutorine od 19.00 do 21.00 čas“, navodi se u saopštenju iz hercegnovskog „Vodovoda“.\nZbog novonastale situacije uvedeno je dodatno snabdijevanje potrošača cisternama koje će dežurati na različitim lokacijama. Jedna od cisterni biće mobilna i biće na raspolaganju cijeli dan po pozivu građana.


Abas će tražiti status države nečlanice u UN\nPalestinski predsednik Mahmud Abas namerava da idućeg meseca traži u Ujedinjenim nacijama da se status njegove zemlje unapredi od države posmatrača u državu nečlanicu, uprkos protestima SAD i Izraela, saopštili su u nedelju palestinski zvaničnici.\nOčekuje da će Abas 15. ili 29. novembra uputiti zahtev Generalnoj skupištini UN da se Palestini dodeli status države nečlanice, rekao je jedan palestinski zvaničnik koji je tražio da ostane anoniman jer još nije doneta nikakva zvanična odluka.\nOba datuma su simbolična - 15. novembra 1988. Palestina je proglasila nezavisnost, a 29. novembra 1947. UN su odlučile da se Palestina, tada pod upravom Velike Britanije, podeli na Izraelske i Arapske teritorije. Jevrejske vođe su prihvatile taj plan, arapske ga odbacile i Palestinci ostali bez države.\nProšle godine, Palestinci nisu uspeli da preko Saveta bezbednosti dobiju status države članice UN, ali su dobili članstvo u Unesku uprkos protivljenju Izraela i SAD.


Povodom oktobarskih praznika grada Beograda, Savez izviđača Beograda je organizovao tradicionalnu akciju „Izviđač u Beogradu". Svečani stroj učesnika akcije održan je pred zgradom Skupštine Beograda. Akciju je otvorio Nemanja Radović, pomoćnik sekretara za sport i omladinu Beograda.\nMlađi izviđači i stariji izviđači i planinke i brđani i brđanke su preplavili nekoliko beogradskih parkova u kojima su tražili „baze" i rešavali praktične zadatke. Tema ovogodišnje akcije su bili parkovi kao pluća Beograda.\nI pored toga što je termin održavanja akcije pomeran, učestvovali su predstavnici iz skoro svih odreda. U goste beogradskim izviđačima došla je i ekipa izviđača odreda "Kota 979" iz Zvečana koja je znalački savladala stazu od centra Beograda do Banovog brda.\nIzviđači kažu da ništa nije teško, jer obožavaju okupljanje, druženje i nadmetanje. Može se slobodno reći da su svi koji su prešli stazu pobednici.\nBodovna lista (pdf, 12kb)


Sjednica /Vijeće ministara BiH danas ponovo o ANP-u / Radio Sarajevo\n12. 11. 2019. u 10:19:00 Radiosarajevo.ba\nVijeće ministara Bosne i Hercegovine trebalo bi razmatrati na današnjoj sjednici u Sarajevu Nacrt godišnjeg nacionalnog programa (ANP) BiH kojeg je pripremila Komisija za NATO integracioni proces BiH.\nNa dnevnom redu su i materijali Ministarstva sigurnosti BiH o stanju u oblasti migracija u vezi s povećanim prilivom migranata, a u pitanju je Informacija sa sveobuhvatnim planom mjera i aktivnosti radi rješavanja problema povećanog priliva migranata u BiH, piše Fena.\nTakođer, pred ministrima je i Informacija o stanju u oblasti migracija u BiH od aprila do septembra, te prijedlog sporazuma o pružanju pomoći i operativnoj saradnji u nadzoru granice. Među tačkama dnevnog reda iz nadležnosti Ministarstva sigurnosti pred ministrima će se naći i Informacija o bh. državljanima koji su u kampovima u Siriji i Iraku s prijedlogom zaključaka u cilju rješavanja ovog pitanja.\nDnevnim redom je predviđeno i razmatranje dva nacrta sporazuma o finansiranju i projektu između KfW-a, Frankfurt na Majni (KfW) i BiH u vezi s energetskom efikasnosti u javnim zgradama. Sporazumi su vrijedni 9,5 miliona eura za Federaciju BiH i 10 miliona eura za RS.\nTagovi: BiH Vijeće ministara BiH sjednica NATO ANP dnevni red\n! / Zvizdić na sastanku lidera zapadnog Balkana u Ohridu: Da li će BiH u "mali Schengen"


Saga je gotova, Čelsi u narednih 48 sati dobija trenera! - Sportske.net\nSaga je gotova, Čelsi u narednih 48 sati dobija trenera!\nIzgleda da su "Plavci" konačno pronašli rešenje.\nPanika - PSŽ stigao u London po pojačanje!Marsijal neće "niđe", cena zaprepastila fudbalski svet!Inter poslao "zeleno svetlo" - od Engleza 30 miliona evra!Španci tvrde, Real odustao od Italijana zbog Ramosa!Ponovo je aktuelno, Čelsi poslao ponudu na "Olimpiko"\nKako prenose brojni italijanski mediji, Čelsi je rešio da otkupi ugovor Mauricija Sarija od Napolija!\nIskusni Italijan je na radaru "Plavaca" već neko vreme, spekulacije oko prelaska Sarija u Čelsi naterale su i Aurelija De Laurentisa da preduzme korake, pa je prvi čovek Napolija na mesto šefa struke postavio Karla Anćelotija.\nIpak, tom prilikom Napoli nije raskinuo saradnju sa Sarijem, koji je i dan danas na njihovom platnom spisku, želeli su na taj način da nateraju zainteresovani Čelsi da na njihov račun uplati osam miliona evra za usluge italijanskog stratega.\n"Plavci" su tu mogućnost odbili, posebno jer će Konteu morati da isplate 10 miliona evra ukoliko mu uruče otkaz, ali sada su se pokolebali, kako je Sarijeva cena na kratko pala na pet miliona evra.\nUprava kluba je rešila da iskoristili priliku, kako će od prvog jula Sari ponovo koštati osam miliona evra.\nPostignut je i džentlmenski dogovor dva kluba, Čelsi se obavezao da neće pokušavati da otkupi nekolicinu igrača Napolija za koje su zainteresovani, tačnije da neće aktivirati otpusne klauzule u ugovorima Pjotra Zjelinskog, Elsaida Hisaja i Raula Albiola, te nijedan od ove trojice neće sa Sarijem put Londona.\nKako mediji sa Apenina prenose, svi detalji bi trebalo da budu gotovi do utorka, te će sredinom sledeće sedmice "Plavci" konačno dobiti novog trener, kako je Sari odavno pristao na uslove engleskog kluba.\nŠto se tiče Antonija Kontea, očekuje se da on uzme svojih 10 miliona i odmori godinu dana od fudbala.\nSari razume frustraciju...\nSada je jasno, Barsi treba Luka Jović!\nSari na "pozajmljenom vremenu", tri kandidata do kraja sezone, odlazi i Abramovič!?


S ciljem da više koriste Brajevo pismo u svakodnevnom životu, organizirana je obuka članova Međuopćinskog udruženja slijepih i slabovidnih osoba u Bugojnu.\nPrva radionica okupila je desetak članova ovog udruženja, koji su iskazali veliki interes za pisanje na specijalnim Brajevim mašinama.\n"Nekoliko naših članova uspješno je završilo edukaciju u Sarajevu i oni su u aktivnost uključeni kao edukatori članova, koji žele ovladati Brajevom azbukom", kazao je predsjednik Međuopćinskog udruženja slijepih i slabovidnih Bugojno Muharem Huseinspahić.\nEdukacija članova, dodaje, obavljena je na dvije Brajeve pisaće mašine, jednoj koja je vlasništvo ovog udruženja, i drugoj koju su njegovi članovi dobili na korištenje od prijatelja iz sarajevskog udruženja.\n"Ovakve radionice trajat će do avgusta, do kada bi svi zainteresirani članovi Udruženja, njih 30 iz Bugojna, Donjeg Vakufa, Gornjeg Vakufa/Uskoplja i Jajca, trebali ovladati Brajevim pismom", naglasio je.


Glodar 4 u sistemu na Polju "G" - GEM info\nGlodar 4 u sistemu na Polju „G“\n24. februara 2022. Redakcija 0 Comments JP EPS, Polje G, RB „Kolubara“\nGlodar 4 koji je sa dva odlagača sa nedakašnjeg Polja „D“ transportovan na novu radnu poziciju, 7. januara je uključen u proizvodnju na Površinskom kopu Polje „G“. Ova mehanizacija služi za povećanje otkrivke na ovom kopu. Od otvaranja Polja „G“, 2018. godine, otkopan je 21 milion kubika otkrivke i isto toliko miliona tona uglja, rekao je tehnički direktor kopa Radojica Radojičić. Ovaj kop svake godine proizvede između 5 i 6 miliona tona kvalitetnog uglja, koji se potom meša sa ugljem sa Tamnave zapad izatim transportuje ka drobilani i elektranama u Obrenovcu.\nDva odlagača i Glodar 4 koji su krajem decembra prebačeni sa Polja „D“ na Polje „G“ služiće za povećanje otkrivke na ovom kopu. Od 2018. godine, kada je otvoren ovaj kop, otkopan je 21 milion kubika otkrivke, rekao je tehnički direktor Polja „G“ Radojica Radojičić. Da bi ovaj kop davao ugalj u kontinuitetu, potrebno je povećati kapacitete na otkrivci. Plan je da se tokom ove godine otkopa oko 3 miliona tona otkrivke.\nPrilikom transporta na Polje „G“, uočeni su nedostaci na Glodaru 4, koji su u međuvremenu otklonjeni, pa je ovaj bager na BTO sistem uključen 7. januara, izjavio je Radojičić. Odlagač je u rad uključen 21. februara, dok će drugi, takozvani Kostolački odlagač, nakon rekonstrukcija nastaviti prema odlagalištu na kopu Veliki Crljeni.\nPovršinski kop Polje „G“ je zamenski kapacitet za kopove Veliki Crljeni i Tamnava Istočno polje.\nShare the post "Glodar 4 u sistemu na Polju „G“"\n← Izgradnja pristaništa za potrebe termoelektrane TENT B\nDekorativno osvetljenje simbola Beograda povodom Dana retkih bolesti →


Uprava carina finansija Srbije je saopštila da je uspešno počela primenu novog kompjuterizovanog sistema te se u redovnom postupku u tranzitu koristi elektronska umesto papirne deklaracije.\nSve carinske ispostave uključene su u sistem NCTS i trenutno ukupno 30 špedicija elektronski podnosi tranzitne deklaracije, dok je još 70 dobilo odobrenje za elektronsku komunikaciju sa Upravom carina i pitanje je trenutka kada će se uključiti u novi sistem.\n- Realna su očekivanja da se uspešnom implementacijom NCTS poveća konkurentnost Koridora 10 u odnosu na ostale koridore u regionu, a samim tim ostvari i veći profit od tranzita kao važne privredne delatnosti - ističe se u saopštenju.\nUprava carina Srbije naglašava da je preduzela sve mere predostrožnosti kako bi sprečila eventualne zastoje na granici i podseća da je poučena iskustvom susednih zemalja koje su morale da počnu da primenjuju novi kompjuterizovani sistem kao preduslov za priključenje EU.\nU saopštenju se podseća da je Uprava carina tokom četiri meseca pilot faze projekta ponudila svaku vrstu podrške privredi za korišćenje NCTS-a kroz edukaciju za špedicije i transportere, besplatnu aplikaciju za mala i srednja preduzeća, kao i "help desk" servis koji je moguće kontaktirati za sva pitanja u vezi sa primenom novog sistema.\nIzvor: Vebsajt Uprave carina, 26.01.2015.


Selaković: Veoma uspešna poseta Azerbejdžanu | Ministarstvo spoljnih poslova\nSelaković: Veoma uspešna poseta Azerbejdžanu\nMinistar spoljnih poslova Nikola Selaković izjavio je da su tokom njegove trodnevne posete Azerbejdžanu potvrđeni odlični politički odnosi, kao i da je dogovoreno mnogo toga što će doprineti unapređenju naše ekonomske saradnje.\nSelaković je podvukao da su izuzetno dobri odnosi dvojice predsednika Vučića i Alijeva usmerivač svemu onome što državni sektor treba da uradi kako bi se nastavilo sa jačanjem saradnje na svim poljima.\nMinistar je ocenio da se Azerbejdžan izuzetno brzo razvija i da je taj ubrzani razvoj, uz naše dobre političke odnose, šansa da mnoge stvari u budućnosti radimo zajedno.\nSelaković je istakao da je u svim susretima sa azerbejdžanskim zvaničnicima konstatovano da naše dve države dele zajedničke pozicije i vrednosti, na prvom mestu poštovanje principa međunarodnog prava. Naglasio je da Azerbejdžan podržava teritorijalni integritet i suverenitet Srbije, kao i da naša zemlja podržava teritorijalni integritet i suverenitet Azerbejdžana.\nMinistar je istakao da je u okviru posete održana i šesta sednica Međuvladinog komiteta za ekonomsku saradnju dve zemlje, kao i poslovni forum na kojem je učestvovalo deset kompanija iz Srbija, ali i pokazano veliko interesovanje azerbejdžanskih kompanija za ulaganja u Srbiji.\n„Cilj ove posete je bio da ojačamo naše političke odnose, ali i da dobro pripremimo posetu predsednika Alijeva Beogradu, koja će biti realizovana 10. oktobra“, rekao je ministar i dodao je veoma važno što će nakon te posete, Srbija i Azerbejdžan zajednički organizovati skup na visokom nivou kojim će biti obeležena 60. godišnjica održavanja Beogradske konferencije Pokreta nesvrstanih zemalja.\nŠef srpske diplomatije poručio je da Srbija i dalje poštuje nasleđe nekadašnje Jugoslavije, i da skupom u Beogradu želi da pokaže privrženost vrednostima Pokreta, ali i miru, solidarnosti, borbi za slobodniji, razvijeniji svet.


Marko Đurić imenovan za ambasadora Srbije u SAD - 08.10.2020, Sputnik Srbija\nMarko Đurić imenovan za ambasadora Srbije u SAD\nDosadašnji direktor Kancelarije za KiM Marko Đurić,imenovan je za ambasadora Srbije u Sjedinjenim Američkim Državama, potvrđeno je Sputnjiku.. 08.10.2020, Sputnik Srbija\nNeokomunisti biraju najgori kadar jer se takvima moze upravljati lako.\npolitika, vesti, marko đurić, amerika\n16:12 08.10.2020 (Osveženo: 16:49 08.10.2020)\n© Tanjug / ZORAN ZESTICMarko Đurić\nDosadašnji direktor Kancelarije za KiM Marko Đurić,imenovan je za ambasadora Srbije u Sjedinjenim Američkim Državama, potvrđeno je Sputnjiku..\nOdluka je doneta na današnjoj sednici Vlade Srbije.\nAmbasada u Vašingtonu ostala je upražnjena nakon što je istekao mandat prethodnom ambasadoru Srbije, Đerđu Matkoviću.\nPodsetimo, Đurić je bio na čelu Kancelarije za Kosovo i Metohiju od maja 2014. godine.\nPre kancelarije, Đurić je od 2012. do 2014. godine radio kao savetnik predsednika Republike Srbije za spoljne poslove.\nBio je i šef pregovaračkog tima Srbije za poglavlje 35 u procesu pregovora o pridruživanju Srbije Evropskoj Uniji.\nĐurić je bio i šef radne grupe Vlade Srbije za unutrašnji dijalog o rešavanju pitanja KiM u okviru kojeg je predsedavao na više od 40 okruglih stolova o ovoj temi, na kojima su učešće uzeli najeminentniji domaći stručnjaci iz različitih oblasti kao i predstavnici esnafa i društvenih grupa.\nU septembru 2020. bio je član državne delegacije Srbije na pregovorima Beograda i Prištine u Vašingtonu.\nZajedno sa predsednikom Aleksandrom Vučićem prisustvovao je prvom bilateralnom susretu lidera Srbije i SAD u Beloj kući posle dve decenije.\nOženjen je i otac je tri ćerke.\nĐurić sa Bocan-Harčenkom o situaciji na Kosovu i Metohiji i dijalogu\nĐurić: Ako je ideja ZSO mrtva, mrtva je i mogućnost uspeha dijaloga\n8 Oktobar 2020, 19:40\n8 Oktobar 2020, 19:52


Početna - Frigo Klima\nuređaj najboljeg kvaliteta\nRegistrovan i ovlašćeni servis\nu oblasti klimatizacije i ventilacije.\nProdužite radni vek\nvašeg klima uređaja\nPrepustite montažu ovlašćenom servisu i majstorima sa iskustvom\nIzbegnite dodatne troškove\nusled nestručnih popravki\nNe dozvolite da vas klima uređaj neprijatno iznenadi kada vam je najpotrebniji, zakažite servis na vreme!\nPrepustite montažu ovlašćenom\nservisu i majstorima sa višedecenijskim iskustvom!\nKlima sporije hladi ili izduvava neprijatan miris? Ako primetite bilo kakav problem pozovite nas i tu smo u najkraćem mogućem roku.\nRedovno posećujemo najvažnije tehničke sajmove i ne prestajemo sa stručnim usavršavanjem naših zaposlenih.\nsaradnju sa javnim ustanovama\ni renomiranim firmama.\nUverite se i sami zbog čega nam korisnici poklanjaju svoje poverenje gotovo dve decenije\nFrigo-klima je registrovani i ovlašćeni servis u oblasti klimatizacije i ventilacije još od 2001. godine, sa bogatim isusktvom u održavanju rashladnih uređaja i klimatizacije (komercijalni sistemi, split sistemi, multi sistemi, VRV, DVM, kanalski,kasetni sistemi…).\nSvi naši zaposleni su obrazovani i stručno osposobljeni a kako bi pratili trendove i inovacije na tržištu posećujemo tehničke sajmove i svaki važniji seminar u Srbiji – učešće na seminaru u Milanu na poziv korporacije „Samsung“ u vezi sistemskih klima (DVM PLUS III/HR, Mini DVM, Free Joint Multi, Duct…).\nPosedujemo veliki broj sklopljenih ugovora o održavanju klima uređaja i rashladne opreme, kako sa pravnim tako i sa fizičkim licima. Naši ugovori mogu biti na mesečnom nivou, ali i na godišnjem. Pored održavanja klima uređaja i rashladne opreme, bavimo se i veleprodajom i maloprodajom uređaja, opreme i rezervnih delova.


'Bild' predviđa sastave za Zvezda-Bajern, evo gde su definitivno pogrešili\n"Bild" predviđa sastave za Zvezda-Bajern, evo gde su definitivno pogrešili\nBajern sutra od 21 čas gostuje Crvenoj zvezdi.\nCrvena zvezda u okviru petog kola Lige šampiona dočekuje Bajern iz Minhena u utorak na stadionu "Rajko Mitić" od 21 čas.\nMnogi se bave predviđanjem startnih postava, a to je činio i najčuveniji nemački medij, Bild.\nOni su pokušali da predvide sastave oba tima, pa su odabrali sledeće igrače:\n>> Pročitaj celu vest na sajtu Sportske.net << Crvena zvezda: Borjan - Gobeljić, Degenek, Milunović, Rodić - Jovančić, Kanjas - Garsija, Marin, Van La Para - Tomane.\nBajern: Nojer - Pavar, Martinez, Boateng, Dejvis - Kimih, Gorecka - Gnabri, Miler, Koman - Levandovski.\nOno što je sigurno kod Crvene zvezde jeste greška u vidu Jovančića na sredini terena koji se muči sa povredom i koji skoro sigurno neće igrati sutra, a teško da ćemo videti od starta Kanjasa, Tomanea i Garsiju.\nSASTAVI - Zvezda bez Van la Pare, uz još jedno iznenađenje (foto)\nSat pre početka spektakla na ''Marakani'', zvanično su objavljene startne postave Crvene zvezde i Bajerna...Srpski i nemački šampion se sastaju u okviru petog kola Grupe B Lige šampiona, meč počinje u 21 čas, a kada su u pitanju startne postave, nije baš onako kako smo juče i tokom dana očekivali...Tandem...


Bodrožić: Neko sprečava da se sazna istina o ubistvu Ćuruvije\nVesti Autor:Beta11. apr. 202109:4121 komentara\nPredsednik Nezavisnog udruženja novinara (NUNS) Željko Bodrožić ocenio je da 22 godine nakon ubistva novinara i vlasnika "Dnevnog telegrafa" i "Evropljanina" Slavka Ćuruvije i dalje niko nije pravosnažno osuđen za taj zločin.\nĆuruvija je ubijen 11. aprila 1999. godine, ispred zgrade u kojoj je stanovao u Svetogorskoj ulici u Beogradu.\nBodrožić je, gostujući na televiziji Nova S, rekao i da je, na osnovu završne tužiočeve reči jasno da država stoji iza tog ubistva.\nIstakao je da je to „greška novih vlasti“ nakon 2000. godine, i da se sve vreme radi o kalkulacijama.\n„Očigledno je da se sve vreme radi o kalkulacijama. Ta, kako je zovu, duboka država očigledno je rešila da preda dve, tri žrtve, a da se nikada ne otkrije do kraja ko je sve bio tu“, rekao je Bodrožić.\nPrema njegovim rečima, onima koji su ubili Ćuruviju to nije jedino ubistvo jer su izvršili i mnoga druga.\n„Mi još uvek imamo NN lice koje je izvršilo ubistvo. Nadam se da će ovaj ponovljeni postupak doneti neke nove stvari u istrazi, ali očigledno da neko sprečava da se sazna istina o ubistvu Ćuruvije”, rekao je Bodrožić.\nBodrožić je podsetio da se stalno povećava broj napada na novinare u Srbiji, te da ih je samo prošle godine bilo 189.\nOd tih napada, 32 je bilo fizičke prirode, a neverbalnih pretnji 50.\nUNS: Izostanak pravde\nUdruženje novinara Srbije (UNS) saopštilo je da se 22 godine čeka na izvršenje pravde zbog ubistva Slavka Ćuruvije. „Ovo nije odlaganje pravde, ovo je izostanak pravde“, ocenili su iz UNS.\nUNS je podsetio da je bilo potrebno 15 godina da se protiv Ćuruvijinih ubica iz državnog aparata podigne optužnica.\n„Četiri godine je trajalo sudjenje na kom su bivši čelnici i pripadnici Resora državne bezbednosti Radomir Marković, Milan Radonjić, Ratko Romić i Miroslav Kurak osudjeni na ukupno 100 godina zatvora, da bi Apelacioni sud prošle godine ceo proces vratio na početak, i to na zahtev državnog tužioca“, navodi se u saopštenju UNS.\nKako se ističe, odugovlačenje postupka izaziva ogorčenje, kao i činjenica da su optuženi za državni zločin i dalje na slobodi, makar i u kućnom pritvoru.\n„UNS zahteva da država učini sve da se sudjenje ubicama Slavka Ćuruvije okonča još ove godine. Nema drugog načina da Srbija dokaže da naša zemlja više nije simbol nekažnjivosti za zločine nad novinarima“, rekli su.\nIz UNS su, zatražili da se rasvetle i sva druga ubistva novinara i da budu optužene ubice dopisnika „Večernjih novosti“ iz Jagodine Milana Pantića, da se rasvetli smrt novinarke lista „Duga“ Dade Vujasinović, pokrene postupak za 17 ubijenih i nestalih kolega na Kosovu i Metohiji od 1998. do 2005, kao i za ratne zločine počinjene nad 16 medijskih radnika RTS-a i troje kineskih novinara stradalih u napadima NATO-a 1999. godine.\nSlavko ĆuruvijaŽeljko Bodrožić\nUjedinjeni naučnici protiv kovida poslali apel vladi: Uvesti hitne mere\nNinić: Sudbina Nebojše Stefanovića mogla bi da zavisi od iskaza Dijane Hrkalović\nStudenti i kovid: Gde su se zarazili, koliko je vakcinisanih i kojom vakcinom...\nRužić: Razgovaraćemo o uvođenju onlajn nastave sa Kriznim štabom\nPosledice ispijanja piva gore su nego što se mislilo\n24. okt. 2021 20\nPosledice ispijanja piva gore su nego što se mislilo 24. okt. 2021\nUjedinjeni naučnici protiv kovida poslali apel vladi: Uvesti 15:43\nNinić: Sudbina Nebojše Stefanovića mogla bi da zavisi od 09:33\nStudenti i kovid: Gde su se zarazili, koliko je vakcinisanih 08:13


U SUSRET GITARIJADI U ZAJEČARU: Održana „Mini-gitarijada“ u Zrenjaninu – Zrenjanin\n26/06/2019 27/06/2019 List Zrenjanin\nVeć četvrtu godinu zaredom Zrenjanin je domaćin „Mini-gitarijade“, a tako je bilo prošle subote, 22. juna, na Trgu slobode, u susret tradicionalnoj Gitarijadi u Zaječaru. Iako pred malobrojnom publikom ljubitelji rokenrol zvuka su u prijatnoj letnjoj večeri đuskali uz svirku sedam bendova koji su došli iz Beograda, Užica, Banjaluke i Bratunca.\nKo će da se kvalifikuje za učešće na Gitarijadi u Zaječaru, koja se održava od 27. do 29. juna, odlučiće Đorđe David, koji je zadužen i za odnose sa javnošću ove manifestacije. U konkurenciji su „Mehanizam” – Užice, „Bez rikverca”„Futurephobia” Banjaluka, „Sve smo ukrali”, „Mokri asphalt” i „Bendover” – Beograd i „Gnev anđela” – Bratunac.\nKako je naglasio pomoćnik gradonačelnika Zrenjanina Simo Salapura, ovo je jedna u nizu manifestacija u gradu kulture koja svedoči da rokenrol u Zrenjaninu ima svoju tradiciju. Preživeo je sve ove godine, ima i dalje svoje poklonike, a Gitarijada u Zaječaru je najbolji primer da ovaj vid muzike nastavlja da živi među mladima.\nĐorđe David je istakao da je Zrenjanin jedan od centara rok muzike u Srbiji. Vojvdina i danas neguje rok muziku, otuda, kako kaže Filip David, i podrška Grada Zrenjanina i njegovih građana „Mini-gitarijadi“.\nIgnjat Milićević iz „Mehanizma” je pohvalio organizaciju festivala i izrazio zadovoljstvo što sviraju na ovako lepom trgu, uz nadu da će se njegov bend kvalifikovati za Zaječar.\nNa zrenjaninsku „Mini-gitarijadu” stigli su i članovi benda „Fjučur folija” iz Prijedora, koji nisu u konkurenciji, ali su, kako kažu, srećni što će „ovdje, u ovoj ljepoj atmosferi i arhitekturi otpjevati tri svoje pjesme”. Koordinator u organizaciji „Mini gitarijade“ u Zrenjaninu, uz podršku Grada Zrenjanina, bila je Sanja Zubanov, zaposlena u lokalnoj samoupravi.\nNaši sugrađani različitih generacija koji vole rok zvuk, ostali su na Trgu slobode i nakon koncerta takmičarskih grupa i slušali su koncert „Dece loših muzičara”.\n← KONFERENCIJA ZA MEDIJE DEMOKRATSKE I SOCIJALDEMOKRATSKE STRANKE: Bićemo sposobni da se izborimo za demokratske izbore\nLIKOVNA IZLOŽBA U KULTURNOM CENTRU: Šta je svet ideja a šta njegova projekcija →


Nastavak projekta gasifikacije Kromolja i Nahorevskih brda - Index.ba\nNastavak projekta gasifikacije Kromolja i Nahorevskih brda\nNačelnik Općine Centar dr. Nedžad Ajnadžić i direktorica Kantonalnog javnog komunalnog preduzeća „Sarajevogas“ Nihada Glamoč su u srijedu 9. maja 2018. godine potpisali ugovor o realizaciji treće i četvrte faze gasifikacije naselja Kromolj i Nahorevskih brda. Vrijednost ove faze projekta je 406.230 KM, a sredstva je obezbijedila Općina Centar u svom budžetu.\n-Tokom realizacije prve faze projekta urađena je gasifikacija naselja Kromolj i ovu fazu projekta su zajedničkim sredstvima sufinansirali Općina Centar, KJKP „Sarajevogas“ i Sarajevska regionalna razvojna agencija „SERDA“ u iznosu od 220.000 KM. Drugu fazu ovog projekta finansirala je Općina Centar u iznosu od 250.000 KM, a obuhvaćena su naselja Slatina i Poljine. U trećoj fazi je planiran nastavak gasifikacije i priključenje na distributivnu mrežu u Vogošći, dok četvrta faza projekta podrazumijeva polaganje cijevi distributivne mreže za naselje Nahorevska brda, objasnila je Nedžmija Muhamedbegović iz Službe za prostorno uređenje i komunalne poslove Općine Centar.\nU dogovoru sa Ministarstvom prostornog uređenja i zaštite okoliša Kantona Sarajevo u ovoj fazi projekta omogućeno je priključenje stambenih objekata na gasnu distributivnu mrežu za jednu marku, uz uslov da stambeni objekat posjeduje odgovarajuće dozvole.\n-Tokom izvođenja radova na polaganju distributivnog cjevovoda gasa treće faze planirano je polaganje oko 1.350 metra, dok će u četvrtoj fazi prema Nahorevskim brdima biti položeno oko 2.500 metara nove distributivne gasne mreže. Spojit ćemo gasne mreže općina Centar i Vogošća čime ćemo poboljšati snabdijevanje ovih naselja prirodnim gasom, koji je najrentabilniji i ekološki najbolje rješenje za zagrijavanje domaćinstava. Završetak treće faze ovog projekta planiramo okončati u narednih 30 radnih dana. Do sada smo izgradili oko 4.120 metara nove mreže u prve dvije faze ovog projekta, čime je omogućeno priključenje budućih kupaca na ovom području, kazao je Ibrahim Karahodžić, izvršni direktor distribucije Sarajevogasa.\nRealizator ovog projekta je KJKP „Sarajevogas“, građevinske radove izvodi firma Džekos, dok je za nadzor projekta zadužena firma „IGT“ iz Sarajeva.\nPrethodni članakPrijeteće pismo ostavljeno u džamiji u Linzu: Svake sedmice će jedna džamija letjeti u zrak\nNaredni članakMehić nakon poraza od Belgije: Ništa nije izgubljeno, pobjedom protiv Irske možemo u četvrtfinale


M. K. 25. aprila 2018. 01:03\nDo sredine naredne decenije polovina Toyota i Lexus modela će biti opremljeni V2V tehnologijom, koja omogućava međusobnu komuniciju između automobila, ali i vozila sa obližnjom infrastrukturom poput saobraćajnih semafora.\nKako prenosi B92.net, automobil sa ovom tehnologijom može da pošalje radio signal u vezi sa brzinom, ubzranjem i pravcem kretanja i prima iste signale od drugihautomobila.\nTo će omogućiti pre svega efikasniju vožnju jer će vozač dobijati podatke o gužvama ili preprekama na putu. Takođe, vozilo sa V2V može da „vidi“ drugi automobil iza ugla ili kada je ispred njega veliki kamion.\nStručnjaci za bezbednost smatraju da će ova tehnologija značajno smanjiti broj povreda i smrtnih slučajeva u saobraćaju, jer će vozila imati mogućnost da izbegavaju sudare čak i kada vozači ne vide jedni druge ili ne reaguju dovoljno brzo.


Identificirajući zajednički cilj, predstavnici organizacije SOS Dječija sela BiH i GIZ-projekta „Podrška obrazovanju odraslih“ potpisali su Memorandum o razumijevanju kojim su definisali okvir saradnje u narednom periodu.\nPrema ovom Memorandumu u narednih 6 mjeseci četiri saradnika organizacije SOS Dječja sela BiH pohađaće obuku za savjetnike i biti osposobljeni da početkom 2017. godine ponude individualna i grupna savjetovanja sa Pasošem kompetencija za mlade.\nU okviru projekta „Podrška obrazovanju odraslih“, kojeg od 2011. godine u BiH u ime njemačke vlade implementira GIZ, razvija se instrument pod imenom Pasoš kompetencija za mlade, namijenjen populaciji od 13 do 18 godina.\nOvaj instrument pruža mogućnost mladima da uz pomoć kvalificiranog savjetnika naprave sistematsku analizu vlastitih snaga, sposobnosti, interesovanja, da se kroz vježbe iz Pasoša kompetencija upoznaju sa zanimanjima iz svog okruženja, uporede svoje talente i interesovanja sa vještinama i znanjima potrebnim za obavljanje njihovog „zanimanja iz snova“, te predstavlja prvi korak prilikom promišljanja i donošenja odluke o budućem profesionalnom i životnom putu.\nPored toga, Pasoš kompetencija za mlade, kod populacije kojoj je namijenjen, jača sposobnost samorefleksije, otkriva im činjenicu da se učenje događa svuda oko nas i u svako vrijeme, te time jača njihovu svijest o važnosti cjeloživotnog učenja. SOS Dječija sela Bosna i Hercegovina prepoznali su u mogućnosti primjene Pasoša kompetencija za mlade kao doprinos cilju kojem su posvećeni.\nNaime, postizanje promjena koje će poboljšati živote i uslove života sve djece, njihovih porodica i zajednice počinje upravo promjenama koje se postižu na individualnom planu.


Nisam optimista posle Štajnmajera - ebart\nNisam optimista posle Štajnmajera\nBeograd -- Predsednik Tomislav Nikolić izjavio je da nije veliki optimista posle razgovora sa ministrom spoljnih poslova Nemačke Frankom Valterom Štajnmajerom.\nNikolić je rekao da nije optimista jer od njega nije čuo da će poglavlja u pregovorima sa EU biti otvorena ove godine.\n"Ne mogu da kažem da mi je gospodin Štajnmajer jasno rekao da će pregovaračka poglavlja biti otvorena do kraja godine. Istina, rekao je da misli da će se steći uslovi za to tokom godine", rekao je Nikolić za "Večernje novosti" od srede.\nUpitan šta konkretno Berlin zahteva od Beograda kad je u pitanju Kosovo i Metohija, predsednik je kazao da je to potpuna primena Briselskog sporazuma.\nOn je istakao da je Štajnmajeru preneo da Briselski sporazum podrazumeva i formiranje Zajednice srpskih opština, i da sporazumom nije predviđeno da se njeno konstituisanje "dovede u vezu sa prištinskim zakonodavstvom, kao ni da bude u skladu sa srpskim".\n"Ali, zašto bismo mi odbacili srpsko zakonodavstvo i isključivo se vodili time šta piše u zakonima Prištine? Pa neka i oni promene neki zakon ako već pregovaramo", kazao je Nikolić.\nNa pitanje da li je nemački ministar postavio priznavanje Kosova kao uslov, predsednik Srbije tvrdi da mu je Štajnmajer rekao da "ne postoji ni jedan uslov koji se tiče priznanja Kosova i Metohije, a koji utiče da ne možemo da otvorimo poglavlja".


Božidar Đelić poručio da Srbija neće napustiti pregovore o Kosovu i Metohiji\nPotpredsednik vlade Srbije, Božidar Djelić, u ponedeljak je u vašingtonskom Institutu za mir govorio o izazovima sa kojima je suočena Srbija dok iščekuje konačno rešenje statusa Kosova - o opasnostima rastućeg nacionalizma, podelama medju demokratskim strankama, procesu evro-atlanskih integracija, reformama u sektoru bezbednosti i saradnji sa Haškim sudom.\nĐelić kaže da situacija u njegovoj zemlji ni izdaleka nije zabrinjavajuća jer je Srbija ove godine ostvarila najbrži ekonomski rast u Evropi - 7.3 odsto i da je jedina država u jugoistočnoj Evropi koja tri godine uzastopno privlači strane investicije, veće od desetine bruto nacionalnog proizvoda. Đelić kaže i da su investicije Rusije u Srbiji velike, ali i da su i dalje desetostruko manje od američkih. Pomenuvši da se talas investiranja nastavlja, da je sklopljen sporazum o slobodnoj trgovini sa susednim zemljama, čime je stvoreno tržište sa 30 miliona kupaca, uz progresivno otvaranje srpskog tržišta za partnere iz Evropske unije – Đelić je ocenio da sve to ukazuje na predstojeću veliku transformaciju Balkana, koju je donedavno bilo teško zamisliti. On, međutim, smatra da će rešenje kosovskog pitanja biti prvi preduslov za realizaciju spomenute šanse.\nU tom smislu, Đelić od zapadnih demokratija očekuje da obrate veću pažnju na glasove srpskih reformista. Ne tražim od vas da nas volite ili da vam se dopadamo, ali vas molim da se pozabavite činjeničnim stanjem, rekao je Đelić, ističući kako se nada da će se politika Sjedinjenih Država strogo rukovoditi činjenicama, a ne predrasudama, u interesu dugoročne stabilnosti za sve zainteresovane:\n”Mogu vam pružiti uveravanja sa strane vlade Srbije, a u tom stavu se ne razlikuju predsednik Tadić i premijer Koštunica, da ćete u Srbiji imati uverljivog stabilnog, pouzdanog i razumnog partnera. Nakon diskusija sa pomoćnikom državnog sekretara za Evropska pitanja Danielom Fridom , kao i funkcionerima Nacionalnog saveta za bezbednost i Kongresa napuštam danas Vašington sa više opreznog optimizma, jer imam utisak da su Sjedinjene Države spremnije da podrže pregovorno rešenje. Ne kažem da će favorizovati Srbe, ali svakako neće favorizovati ni kosovske Albance.“\nOn je takodje istakao da nova nastojanja pregovaračke trojke daju neke ograničene, ali veoma ohrabrujuće rezultate i podvukao:\n”Što se tiče Kosova i Metohije, važno je shvatiti da je Srbija konstruktivna i realistična. Nije nam se dopalo sve u predlogu Trojke. Medjutim, mi nećemo napustiti pregovarački sto i želimo da pregovaramo sve dok razgovori ne pruže rezultate. Ne mislimo, pak, da bi trebalo veštački oročavati pregovore ako oni, kako vidimo, daju rezultate. U interesu je i Srbije da se pregovorno rešenje nadje što je pre moguće. Ali mi nikada nećemo prihvatiti nezavisnost Kosova - ne iz tvrdoglavosti ili nevoljnosti da delimo evropske vrednosti, već zato što nema razloga da se postavlja opasan presedan cepanja miroljubive demokratske zemlje, koja je spremna da pregovara. A to cepanje bi bilo van okvira medjunarodnog zakona i povelje UN-a.“\nĐelić je ponovio da Srbija neće koristiti silu ni pod kakvim uslovima i da jedino želi da se primeni medjunarodni zakon, što je po njemu najbolji način da se ojača glavna struja, umerenjaci i pro-evropska struja u Srbiji i izbegne ponovna pojava radikalizma i nacionalizma.\nTo će biti dokaz da rešavanje ovog problema na evropski, civilizovani način pruža bolje rezultate i da je izvanredan primer za svako buduće potencijalno žarište, rekao je Đelić:\n”Priznajemo i u potpunosti podržavamo teritorijalni integritet Bosne i Hercegovine, Makedonije i ostalih suseda. To je najbolji način da ne otvorimo Pandorinu kutiju dezintegracije post-Jugoslovenskih i post- Sovjetskih prostora, koja je uspešno zatvorena Dejtonskim sporazumom. Ukoliko dodje do pregovornog rešenja spremni smo da prihvatimo direktno članstvo Kosova u MMFu i Svetskoj banci, što bi značilo pristup kreditima. Takodje smo spremni da prihvatimo trgovinske i kulturne predstavnike Kosova u inostranstvu i pregovaramo o pitanjima na planu obrazovanja i trgovine, ali nismo spremni da prihvatimo kosovske ambasade u svetu. Jedina stvar o kojoj nismo spremni da razgovaramo je znači cepanje naše zemlje.“\nNa pitanje kako kao vizionar vidi Srbiju za pet do deset godina Božidar Djelić je rekao da predviđa da će Srbija biti veliki izvoznik električne energije i izrazio je nadu da će veliki evropsko-ruski gasovod prolaziti preko Srbije, što bi obezbedilo konkuretnije i čovekovoj sredini primerenije energetske izvore. On se nada da će Srbija da bude logistički kargo centar na Balkanu. Pored toga, potpredsednik Djelić očekuje povratak 30-tak hiljada uspešnih i pametnih ljudi, koji su Srbiju napustili u vreme Miloševićeve vlasti.


Sportske.net - Primera - Selta odolela "čarobnjacima", Abidalu ovacije!\nPrimera - Selta odolela "čarobnjacima", Abidalu ovacije!\nEkipa Selte iz Viga je uspela nakon velike borbe da izvuče bod u meču sa gostima iz Barselone i u poslednjim trenucima utakmice, "otkine" dva boda Kataloncima.\nIako Barselona nije tim protiv kojeg bi trebalo da se traže bodovi u borbi za opstanak u Primeri, Selta je danas na "Balaidosu" uspela da osvoji veoma važan bod u borbi za izlazak iz zone ispadanja na tabeli španskog šampionata.\nPočetak utakmice su obeležile ovacije upućene gostujućem fudbaleru Eriku Abidalu, koji se posle dužeg vremena vratio na fudbalski teren.\nNakon borbe sa teškom bolešću, iz koje je izašao kao pobednik, Abidal se zagrevao sa ekipom na stadionu u Vigu pre meča, ali danas nije ulazio u igru.\nDomaći navijači su znali da odaju priznanje igraču katalonskog tima, dočekavši ga sa ovacijama na početku ove utakmice.\nDomaći tim je poveo na ovom meču golom Inse na asistenciju Oreljana u 38. minutu meča, ali su gosti samo 5 minuta kasnije uspeli nakon sjajne asistencije Mesija mladom Telju da izjednače rezultat, tako da se na poluvreme otišlo sa nerešenim rezultatom.\nU drugom poluvremenu, nije bilo promene rezultata sve do 73. minuta. I ovoga puta su glavni akteri bili Teljo i Mesi, ali u obrnutim ulogama. Argentinac je na asistenciju mlade nade katalonskog tima uspeo da donese vođstvo gostima.\nKatalonci su suvereno držali prednost do samog kraja i kada se činilo da će Barsa odneti sva tri boda kući, da to ne bude tako pobrinuo se Oubina u 88. minutu meča, ponovo na asistenciju Oreljana.\nTako je domaći tim uspeo da osvoji važan bod u borbi za opstanak u Primeri, dok gostima u ovom trenutku nerešen rezultat ne remeti previše planove, jer je ovogodišnja titula skoro na dohvat ruke.\nBarselona trenutno ima 14 bodova prednosti na prvoj poziciji u odnosu na Real koji je pre par trenutaka počeo meč, dok se Selta i dalje nalazi u zoni ispadanja na 18. mestu sa 24 bodova.


Putin podiže starosnu granicu za penzije - Svet - Dnevni list Danas\nPočetna » Svet » Putin podiže starosnu granicu za penzije\nPredsednik Rusije najavio velike promene\nPutin podiže starosnu granicu za penzije\nDržavna duma odobrila je nacrt zakona o podizanju starosne granice za penziju na 65 i 63 godine za muškarce i žene\nPredsednik Rusije Vladimir Putin obratio se građanima Rusije povodom nacrta zakona o promenama u penzijskom sistemu, prenosi Sputnjik.\n0Piše: S. D. 29. avgusta 2018. 20.33\nPutin je u svom video-obraćanju govorio o uzrocima i detaljima izmene zakona o penzijama. Predsednik Rusije je izjavio da je glavni zadatak promena obezbeđivanje pouzdanosti i stabilnosti penzionog sistema za naredne godine.\nŠef ruske države predložio je niz mera koje će omogućiti da se donete odluke maksimalno ublaže. U Rusiji se odavno razmatralo pitanje podizanja starosne granice za penzionisanje i ovog leta Vlada je predstavila, a Državna duma odobrila nacrt zakona o podizanju starosne granice za penziju na 65 i 63 godine za muškarce i žene respektivno. Prema ovom dokumentu, promene će početi 2019. godine i vršiće se u fazama.\nRasprava o podizanju starosne granice nije počela odjednom. O tome se govorilo odavno, ali se rešenja nisu donosila, rekao je Putin. Ranije, tokom dvehiljaditih, nije bilo vreme za promene u ovom sektoru, objasnio je Putin. Tada ekonomija zemlje nije bila jaka, sa vrlo skromnim pokazateljima bruto domaćeg proizvoda i krajnje niskim platama. Tada je bio visok nivo nezaposlenosti i inflacije. Skoro četvrtina stanovništva zemlje se nalazila ispod granice siromaštva. Očekivani životni vek jedva je prevazilazio 65 godina.\n„Uz visok nivo nezaposlenosti, ne bi bilo posla i ne bi se moglo ići u penziju. A svako moguće povećanje penzije jednostavno bi ‘pojela’ visoka inflacija i na kraju bi se broj siromašnih povećao. Čim smo uspeli da formiramo neophodne finansijske resurse, usmerili smo ih na socijalni razvoj i očuvanje našeg naroda“, istakao je Putin. „Poslednjih godina smo kompenzovali neuspehe u privredi, a očekivani životni vek građana je porastao“, primetio je on.\n„Imamo mnogo toga da uradimo … ali nesporna činjenica je da je stopa rasta životnog veka Rusa jedna od najviših na svetu“, naglasio je predsednik Rusije. Doći će vreme kada država više neće imati sredstava za indeksiranje penzija, upozorio je Putin. Vlada je razmatrala sve alternativne scenarije za rešavanje problema, međutim… „svi oni su u najboljem slučaju ‘krpili rupe’… Ne možemo da stavimo penzijski sistem u zavisnost od nafte i drugih međunarodnih tržišta“, objasnio je Putin.\npenzije, rusija, vladimir putinMoskva


SMCG I HRA: ISTRAŽITI NAPAD NA ESADA KOČANA – HRA\nODLUKA SUDA U STRAZBURU U PREDMETU MARTINOVIĆ PROTIV CRNE GORE\nSindikat medija Crne Gore (SMCG) i Akcija za ljudska prava (HRA) oštro osuđuju napad na glavnog i odgovornog urednika nedjeljnika „Monitor” Esada Kočana i pozivaju nadležne organe da adekvatno istraže slučaj i kazne počinioca. Posebno zabrinjava činjenica što je, prema objavljenim podacima, napadač višestruki povratnik u vršenju krivičnih djela nasilja i što se incident desio ispred ulaza zgrade u kojoj Kočan živi.\nOvo je već treći napad na novinare/ke u Crnoj Gori samo u posljednjih 15 dana. To pokazuje da je sigurnost novinara/ki, ali i drugih građana u našoj zemlji ugrožena, a što je, uglavnom, posljedica podgrijavanih političkih strasti u društvu posljednjih mjeseci.\nI ovaj napad ukazuje da je neophodno dodatno zaštititi novinare/ke u Crnoj Gori pa podsjećamo da Akcija za ljudska prava (HRA) to predlaže već više od 10 godina. Od 2014. godine HRA i SMCG zajedno zagovaraju izmjene i dopune Krivičnog zakonika u cilju jače krivičnopravne zaštite novinara/ki, što je dovelo do toga da 2017. godine uputimo i predloge amandmana za izmjenu Krivičnog zakonika. Tada smo predložili uvođenje novih krivičnih djela – Sprječavanje novinara u vršenju profesionalnih zadataka i Napad na novinara u vršenju profesionalnih zadataka, kao i dopune postojećih krivičnih djela Teško ubistvo i Teška tjelesna povreda, ali ti predlozi nažalost nijesu usvojeni.\nNadamo se da će uskoro doći do konkretne zakonodavne aktivnosti kojom će se obezbijediti jača zaštita novinara/ki, kao i da će reforme u policiji dovesti do napretka u otkrivanju i kažnjavanju dosadašnjih napada. Time bi se poslala jasna poruka da su napadi na novinare/ke neprihvatljivi u društvu koje teži članstvu u Evropskoj uniji i odvratili budući napadači od sličnih pokušaja.


Zbrka.com - Kesenija Pajčin - Prljavi ples - Zanimljivosti i Jet Set\nCiriška diskoteka „Grodonija“ bila je premala da primi sve fanove Ksenije Pajčin koji su proteklog vikenda došli da uživaju u njenom „prljavom plesu“. Pajčinka je, naime, bila gost na koncertu Indire Radić, i s obzirom na to da su snimile duetsku pesmu „Hajde, sestro“, njih dve su je i izvele na zajedničkom nastupu, a uzavrela publika u dijaspori uživala je u pevačicama i vratolomijama koje su priredile.\nGlavni „krivac“ za dobro raspoloženje bila je Ksendža, koja je, na zadovoljstvo muške publike, pravila špagu, dizala noge i uvijala se oko usplahirenih momaka. U jednom momentu, s leđa joj je prišao ucirkani mladić iz publike, a Ksenija je nastavila da se uvija ispred njega, dovodeći ga do ludila.\nPajčinka je najpre izvela svoju hit pesmu „Pica“, a zatim i starije, ništa manje popularne numere. Budući da dugo nije bila u Švajcarskoj, publika se uželela njenih atraktivnih nastupa. Ksenija će, inače, biti gost na Indirinoj turneji, pa će priliku da je vidi i čuje imati publika u Evropi, Australiji i Americi.


Udruženju Milutin Milanković Zlatni Beoučug - Udruženja Milutin Milanković\nUdruženje Milutin Milanković\nRukovodstvo i upravni odbor\nDonatori – Sponzori\nDOKUMENTARNA IZLOŽBENA POSTAVKA U OSNOVNOJ ŠKOLI „MILUTIN MILANKOVIĆ“ RABROVO\nUdruženje Militin Milanković na mapi Turističke organizacije Beograda\nUdruženju Milutin Milanković priznanje Centra za promociju nauke\nDelegacija Udruženja Milutin Milanković u Radio Televiziji Srbije\nVesti o muzeju Milutina Milankovića\nMuzej Milutina Milankovića\nPodrške za osnivanje muzeja Milutina Milankovića\nUdruženju Milutin Milanković Zlatni Beoučug\nNagrada Zlatni beočug predstavlja godišnju nagradu za trajni doprinos kulturi Beograda. Ona se dodeljuje onima koji omogućavaju uspešniji duhovni život grada Beograda, neguju duhovne vrednosti i vrednuju naučna i kulturna dostignuća Ta prestižna nagrada je dodeljena i Udruženju Milutin Milanković za 2019. godinu. No, zbog pandemije virusa COVID-19 još nije svečano uručena predstavnicima Udruženja.\nUdruženje Milutin Milanković je naučno-stručna organizacija, u koju se dobrovoljno udružuju građani i pravna lica radi ostvarivanja zajedničkih ciljeva u oblasti promovisanja naučnog stvaralaštva, pedagoškog, književnog i inženjerskog delovanja velikana srpske i svetske nauke Milutina Milankovića. Udruženje je, kod Agencije za privredne registre, upisano u Registar udruženja kao strukovno udruženje i ima svojstvo pravnog lica s pravima i obavezama koje proizilaze iz važećih zakona i Statuta Udruženja.\nUdruženje Milutin Milanković je pre 12 godina počelo sa afirmacijom dela Milankovića jer je bio zapostavljen i zaboravljen u Srbiji, a u svetu priznat. No, u Srbiji iz nekih razloga, ne zna se kojih, upravo se to istražuje, nije bio dovoljno poznat i priznat.\nInače, NASA je Milutina Milankovića svrstala među 15 najvećih umova nauke koji su izučavali planetu Zemlju. On je autor astronomske teorije klimatskih promena, kojom je objasnio misteriju ledenih doba i time ukazao na opasnost čovekovog nemara prema prirodi, kao da je bio i prorok svoje sudbine.\nUvažavajući značaj Milutina Milankovića u domaćoj i svetskoj nauci Udruženje koje nosi njegovo ime svojim radom je opravdalo ime Udruženja. Pored raznih visokih priznanja Udruženje je svoj rad u 2019. godini verifikovalo nagradom Zlatni beočug.\nJubilee MeetingVestiVideo galerijaZanimljivostiJubilarni skupMuzejFotogalerija\nKo je Milutin Milanković?\nDigitalni legat MF\nDigitalni legat Milutina Milankovića\nNacionalni centar za digitalizaciju (NCD)\nUdruženje građana Milutin Milanković\nAdresa: Maršala Birjuzova 53 (ulaz iz Pop Lukine 1B)\nMatični broj: 17677616\nŽiro račun: 205-116362-08


Ministri iz SNSD i HDZ kupuju zgradu od 8 miliona u Banjaluci – Banjaluka24\nMinistar Mitrović ove je sedmice, u četvrtak, ponovo zatražo da Savjet ministara donese odluku o izdvajanju 8,5 miliona KM za kupovinu poslovnog prostora u Banjaluci.\n“Banjalučka pivara” predstavila je novi izgled “Nektara”, naprodavanijeg piva u Bosni i Hercegovini. Novim ruhom ostaju vjerni simbolici od vijek i po duge tradicije kvaliteta proizvodnje vrhunskog piva.\n“Novi izgled našeg najpoznatijeg brenda inspirisan je željom za spajanjem duge tradicije i modernog dizajna. Trudili smo se da zadržimo bitne istorijske elemente koji odlikuju izgled “Nektar” piva od davnina, a opet da dizajn bude savremen i odvažan.\nSrećni smo jer neprestano bilježimo rast prodaje i povećanje tržišnog učešća. I pored pandemije, u prvom kvartalu smo u BiH ostvarili rast bruto prihoda za osam odsto i rast tržišnog učešća za pet odsto u odnosu na isti period prošle godine.\nPored toga, “Nektar” pivo bilježi i gotovo četiri puta veću prodaju na tržištu Srbije, kao i rast na tržištu Hrvatske za više od deset odsto,” izjavio je Ilija Šetka, generalni direktor Banjalučke pivare.\n“Banjalučka pivara”, ovim poslovnim poduhvatom, slavi dugu tradiciju pivarstva, kao i uspjeh svog najpoznatijeg proizvoda kojeg odlikuje i originalna receptura.\n“Nektar” pivo je dobitnik brojnih zlatnih medalja i nagrada za kvalitet na evropskim i regionalnim sajmovima. Izvozi se pored Srbije i Hrvatske u Sloveniju, Italiju, Maltu, Švedsku i mnoge druge zemlje, a čak i u daleku Australiju.


Korona virus: Šta kažu Balkanci koji žive u Kini - Vijesti.me\nU najmnogoljudnijoj zemlji svijeta sve je više zaraženih korona virusom Edit\n4010 pregleda 1 komentar(a)\nKontrole su pojačane na aerodromima (Foto: Getty Images)\nU poslednjih nekoliko dana „kineski virus" je jedna od glavnih priča u većini svetskih medija, a zbog njega svakodnevno zaseda i Svetska zdravstvena organizacija (SZO).\nNajmanje 17 ljudi je preminulo, a nekoliko hiljada se razbolelo od novog virusa - kako se u svemu tome snalaze ljudi sa Balkana koji žive i rade u Kini?\nMisteriozni kineski virus - sve što treba da znate\n„Ljudi u mom okruženju dosta pričaju o virusu i prilično su zabrinuti", kaže za BBC na srpskom Mimoza Veljanovska, Makedonka koja živi u Šenženu.\n„Ima ljudi koji se plaše, kao i onih koji su mirni, ali naši ljudi sa kojima sam u kontaktu su uglavnom uplašeni, pogotovo sada kada je eskaliralo", dodaje ona za BBC na srpskom.\n„Nema panike, imam utisak da se virusa, zbog priča u srpskim medijima, više plaši moja porodica nego ja", ističe Ivana Lazarević.\n„Što se ljudi tiče, sve teče uglavnom kao i obično, nema velikih promena. Ne stičem utisak da se skreće u bilo kakvu histeriju", dodaje ona.\nSagovornice BBC-ja kao jedan od glavnih problema ističu isto - proslavu kineske Nove godine 25. januara i neradne dane koji to prate.\n„Zato što će svi ići kućama tokom praznika, mnogo će se putovati i svi brinu šta će biti posle toga", kaže Veljanovska.\nKineski zvaničnici zato apeluju na građane da ne putuju u Vuhan - grad od 11 miliona stanovnika, u kojem se virus pojavio - kao ni iz Vuhana u druge gradove i zemlje. To od četvrtka i nije moguće - u pokušaju da zaustavi širenje virusa, javni transport je potpuno obustavljen u Vuhanu, otkazani su svi letovi, kao i polasci autobusa i vozova iz grada.\nMeđutim, izgleda da apeli nisu urodili plodom - stručnjaci navode da su slučajevi korona virusa, koji se prenosi sa čoveka na čovek, zabeleženi u Americi, Japanu, Tajlandu, Tajvanu i Južnoj Koreji.\n„Primetno je da više ljudi nosi maske, pojačane su kontrole na javnim mestima i mestima gde se priprema hrana, na aerodromima... Što nije loše ni za redovne okolnosti", kaže Ivana iz Šangaja.\n„Mnogi nose maske na ulicama, u metrou mere temperaturu, vlada šalje SMS poruke ljudima o merama zaštite... Među ljudima ima panike, ali veruju i da sa merama zaštite širenje virusa može biti pod kontrolom", dodaje Veljanovska.\nOna navodi i da se od građana traži da izbegavaju meso nepoznatog porekla, koriste sredstva za dezinfekciju ruku i nose maske - što nije tako lako, jer su poskupele.\n„Maske je teško naći u apotekama i ja čekam da mi isporuče, jer sam onlajn kupila, ali su zbog praznika kasnili. A izvesno je da ćemo neko vreme prisilno biti vegani i jesti isključivo konzerviranu hranu", ističe ona.\nAerodrom u Šangaju - kolaps, gužve i kontrole\nBojana je nedavno otputovala iz Kine i kaže da joj „neće biti svejedno kad se bude vraćala".\n„Ako bi ovo krenulo da se širi, kao što je bio slučaj sa SARS-om, razmislili bismo o tome da se vratimo u Srbiju", ističe ona.\n„Inače, kada smo putovali, u Hongkongu su putnicima merili temperaturu i pregledali ih, ali samo Kinezima", dodaje.\nIma više od 500 potvrđenih slučajeva korona virusa, a umrlo je 17 ljudi - svi preminuli su iz Hubei provincije u kojoj je grad Vuhan.\nJedan od korisnika kineskih društvenih mreža je naveo da zbog brige o hrani i bolestima ima osećaj kao da je „kraj sveta".\nPrvi slučaj u Sjedinjenim Državama je potvrđen u utorak. Američki predsednik Donald Tramp izjavio je da je situacija „apsolutno pod kontrolom" i da veruje informacijama koje dobija od kineskih zvaničnika.


ISUZU finansiranje – Isuzu Srbija\nPrilikom odabira novog vozila, kakav je, recimo, ISUZU D-MAX ili neki od ISUZU kamiona iz više nego bogate ponude, veoma je važno odabrati i pravi način finansiranja. Zbog toga su naše finansijske usluge maksimalno prilagođene budućim vlasnicima ISUZU vozila, a obezbeđene su i izuzetno konkurentne kamatne stope, kao i drugi, posebni uslovi finansiranja.\nFinansijskom ponudom izlazimo u susret željama klijenata, što znači da prilagođavamo oblik finansiranja, njegovo trajanje i visinu mesečnih rata. Sa klijentom se dogovaramo o fiksnoj ili varijabilnoj kamatnoj stopi, a nudimo i mogućnost promene uslova finansiranja, kao što je prevremena otplata.\nKako bismo klijentu olakšali izbor finansiranja, lično ga savetujemo o ponuđenim opcijama, a informacije i plan otplate sastavljamo u najkraćem mogućem roku. Nakon zaključenja finansiranja, pružamo i sve podatke o mogućnosti prevremene otplate, kao i trenutnom stanju.\nNakon što se klijent odluči za ISUZU vozilo, na nama je da obezbedimo sve informacije i dokumentaciju, neophodnu kako bi se zaključilo finansiranje. Uz to, asistiramo i pri izboru kasko osiguranja, a ukoliko pri kupovini novog vozila klijent želi da nam, po sistemu “staro za novo”, prepusti svoje trenutno vozilo, nudimo besplatnu procenu vozila.\nFinansijski partner ISUZU vozila


Agencije: Bez opipljivih pomaka posle samita Tramp-Kim - Izazov\nNovi magazin 12. juna 2018. 10:48\nAmerički predsednik Donald Tramp i severnokorejski vođa Kim Džong Un obavezali su se da će uspostaviti „nove“ odnose SAD i Severne Koreje i da će raditi na „potpunoj denuklearizaciji Korejskog poluostrva, u dokumentu potpisanom danas u Singapuru.\n„Kim Džong Un je ponovo potvrdio da se čvrsto obavezuje za potpunu denuklearizaciju korejskog poluostrva“, piše u tekstu za koji se dvojica vođa obavezuju da sprovedu u potpunosti i vrlo brzo.\nSAD i Severna Koreja će graditi „trajni i stabilni mirovni režim“ na Korejskom poluostrvu navodi se u dokumentu, a američki predsednik je rekao da „proces“ denuklearizacije može da počne vrlo brzo“.\n„U ovoj fazi nema razloga da se veruje da je ovaj samit doneo nešto konkretnije od toga na planu razoružanja“, rekao je on za Frans pres.\nU dokumentu se ne pominje „potpuna, proverljiva i nepovratna denuklearizacija“ o kojoj su SAD govorile pre sastanka, već se daje opštija formulacija. Tekst dokumenta još nije zvanično objavila Bela kuća, već su mediji fotografisali delove dok su ga dvojica vođa potpisivala.\n„Predsednik Tramp se obavezuje da će pružiti bezbednosne garancije“ Severnoj Koreji, navodi se u tekstu.\nDodaje se da se dve strane obavezuju da uspostave nove odnose SAD i Severne Koreje „u skladu sa željom dve zemlje za mir i prosperitet“.


BiH /Još jedna uspješna godina iza kompanije Telemach / Radio Sarajevo\n07. 12. 2019. u 11:06:00 Sponzorisani tekst\nKompanija Telemach dodatno je ubrzala najbrži internet u Bosni i Hercegovini. Prateći svjetske trendove i najzahtjevnijim korisnicima – gamerima, Telemach nudi brzine interneta koje su nedostižne drugima.\nPuštanjem u emitovanje novog kanala Nova Sport u HD rezoluciji Telemach još jednom potvrđuje da ima i najbolju ponudu sportskih televizijskih kanala u Bosni i Hercegovini.\nPretplatnicima Telemachovih EON paketa omogućava se praćenje više od 250 kanala od kojih je čak 75 u HD rezoluciji, uključujući i TV kanale sa najpopularnijim programima – Sport Klub (Premier league, Primera, Euroleague, NFL, Formula 1...), Nova S (Ubice moga oca, Žigosani u reketu, Senke nad Balkanom, Veče sa Ivanom Ivanovićem, Među nama, Ujka novi horizonti,), Nova BH ( Dnevnik, Nova IN, LZN, Konak kod Hilmije, Liga prvaka, utakmice reprezentacije Bosne i Hercegovine) N1 ( News program).\nIstovremeno, mališani tokom cijele godine, imaju priliku uživati u Pikaboo najkvalitetnijem kanalu za djecu u HD rezoluciji.\nIza kompanije Telemach je još jedna uspješna godina. Video klub Telemacha obogaćen je sa više od 16.000 popularnih naslova. EON Smart Box proglašen je najboljim set-top boxom na svijetu, a EON platforma najbrže je rastuća TV platforma u Bosni i Hercegovini.\nTelemach / EON Smart Box najbolji uređaj za korisnike na svijetu\nTelemach / Loading konferencija: BiH ima ogroman potencijal za gameing industriju\nEON paket / Pređi i ti u Telemach tim


Ministar odbrane Republike Srbije Nebojša Rodić se prvog dana zvanične radne posete sastao u Pentagonu sa sekretarom odbrane Sjedinjenih Država Čarlsom Hejgelom.\nSagovornici su razmenili mišljenja o političko-bezbednosnoj situaciji u regionu i obostrano pozdravili postignute rezultate u razvoju regionalne i bilateralne vojne saradnje i naglasili da će u narednom periodu, uprkos finansijskoj krizi, nastaviti sa njenim daljim unapređenjem, ali i izgradnjom odnosa dveju zemalja u celini.\nSekretar odbrane Hejgel čestitao je otpočinjanje procesa pristupnih pregovora Republike Srbije i pozdravio napore koje Vlada Republike Srbije ulaže u uspeh dijaloga i normalizaciju odnosa sa Prištinom.\nMinistar odbrane Rodić se zahvalio Vladi SAD na pomoći i podršci kroz Programe bezbednosne podrške, posebno izraženoj kroz programe školovanja i usavršavanja, modernizacije i opremanja deklarisanih jedinica Vojske Srbije, daljeg razvoja i opremanja Centra za obuku jedinica za multinacionalne operacije na bazi „Jug“, kao i Program državnog partnerstva sa Nacionalnom gardom Ohajo. Upoznao je sa trenutnim stepenom angažovanja pripadnika Vojske Srbije u multinacionalnim operacijama pod okriljem Ujedinjenih nacija i Evropske unije, kao i o planovima i prioritetima budućeg angažovanja. Posebno je naglasio značaj projekata „Humanitarne asistencije“ koji su izuzetno pozitivno propraćeni od strane celokupne javnosti u Republici Srbiji i sugurno doprinose daljem unapređenju sveukupnih odnosa dve zemlje. Jedan od bitnih resursa, koji će u narednom periodu unaprediti saradnju u oblasti odbrane jesu kapaciteti i ekspertiza iz oblasti vojne medicine.\nKao prioritete buduće saradnje ministar Rodić je označio nastavak organizacije zajedničkih vežbi i obuke, modernizaciju i opremanje deklarisanih snaga Vojske Srbije, kao i edukaciju i stručno usavršavanje pripadnika Ministarstva odbrane i Vojske Srbije.U tom kontekstu istakao je značaj organizacije vežbi PLATINUM WOLF 14 i 15, odnosno LOGEX 15 u Republici Srbiji, što ne predstavlja samo pokazatelj uspešne bilateralne vojne saradnje, već progresa, odnosno evolucije iste u regionalni karakter.\nSekretar odbrane Hejgel je posebno istakao da ceni hrabrost Vlade i prvog potpredsednika zbog političke odluke o održavanju vanrednih parlamentarnih izbora u Republici Srbiji, što predstavlja „mudru odluku koja treba da potvrdi da je volja građana u pravcu dosadanjih energičnih i odlučnih reformskih procesa“. Istakao je značaj evidentnog i vidljivog unapređenja regionalne saradnje i prepoznatljivost uloge koju ima Republika Srbija, odnosno samo Ministarstvo odbrane. Naglasio je da ceni proaktivni pristup Republike Srbije u obezbeđenju stabilnog i predvidivog bezbednosnog okruženja i podrške integrativnim procesima u regionu.\nMinistar odbrane Rodić i sekretar odbrane Hejgel, potpisali su Sporazum Vlade Republike Srbije i Vlade Sjedinjenih Američkih Država u vezi sa bezbednosnim merama za zaštitu tajnih vojnih podataka, koji će, kako je obostrano zaključeno, dodatno snažno doprineti unapređenju saradnje u oblasti odbrane u kvalitativnom smislu. Navedeni sporazum će najviše doprineti razvoju saradnje u oblasti obaveštajno-bezbednosne i naučno-istraživačke delatnosti, i odraziti se na kvalitet obuke i zajedničkih vežbovnih aktivnosti jedinica Vojske Srbije i oružanih snaga Sjedinjenih Država.\nPre susreta u Pentagonu, ministar Rodić je, uz vojne počasti, položio venac na Grob neznanom junaku iz Prvog svetskog rata na Vojnom groblju Arlington.